WOW TRUMP CAAH THAWNGTTHA LAWNGTE A CHUAK HOI CANG – The Chinlung Post\nWOW TRUMP CAAH THAWNGTTHA LAWNGTE A CHUAK HOI CANG\nDecember 10, 2020 admin World News 0\nDonald Trump asung lai tiah minung tampi nih thawngpang theih lio ah Donald Trump a dirpitu America mipi chungah an karh tuk cang. Thimnak result kongah ahmanlo tiah minung tampi an chim i, thimnak result fiang tein a hmanning tein theih kan duh, Fir Hi Ngol Cang Uh tiah mipi vialte nih an langhter cang.\nUS thimnak kongah biadik taktak theih an duh dih. Asinain TV thawngzamhnak aphuangtu hna nih Donald Trump cu dirkamhtu le vote tam a hmu lomi tutan thimnak ahcun asung ko tiah an langhter dih. Culio caan ah Donald Trump dirpitu hna cu hmunkip kaa kip ah pakhat hnu pakhat in an vun i langh cuahmah cang.\nUS mipi thinlung zohtik ah tutan thimnak ah Joe Biden nih teinak a hmuh ahcun lih le hrokhrawl in atlingmi asi lai tiah an zumh i, zeibantuk lam paoh in Biden hi atling lai lo timi an ruat cang. Hi konghe pehtlaiin Donald Trump zong nih a chimmi cu adik hmanmi thimnak asi ahcun White House ka chuahtak ko lai, Asinain tutan hi adik hmanmi asi lo caah tiah a chim.\nHi konghe pehtlaiin tuan deuh Washington DC ah mipi ting 5 hrawng Donald Trump adirpitu hna cu hmunkhat ah an um hna i, lamzawhnak an rak ngei cang hna. Cun thaizing kip tuh December ni 12 ah minung tampi tuan deuhnak tam in Maga Million March an tuah tthan lai. Cuticun cun atuhi thawngpang an langhtermi chungah state paruk chungah state panga hna cu Republican lei an si caah, Aralai mi December ni 14 ah state ai awh in Elector an thlah caan ah state ai awhtu hna cu Republican minung lawngte an si hna lai tiah an zumh.\nThawngpang Pical Relchih. Phungkalh an si tiah timi State pali hna cu tuchun ah fianternak tuah dingin an auh cang hna. Tuzanlei suimilam pathum ah an auh hna tiah langhter asi. Texas khuakhan lairelnak cu atuhi State 18 zong nih an dirpi cang hna i, Donald Trump zong nih a dirpi ve cang hna. Thimnak kongah lih le hrokhrawl in thil atuahmi state pali hna cu Texas nih direct bak in Supreme Court ah taza a cuai hna.\nHi konghe pehtlaiin Attorney General Ken Paxton nih a timi cu state cozah ai awh in thimnak kongah buainak angeimi state pali Pennsylvania le Georgia cun Michigan le Wisconsin state hna nih hin US phunghram ning loin thimnak an tuah. Cu ruangah thimnak result vialte hna cu ningcang loin an umter dih tiah a ti. Tutan ah Texas state cu state dang 18 nih an dirpi cang hna.\nTexas state khuakhan lairelnak hi a hramthok ahcun state pali lawng nih an rak dirpi hna. Asinain tlawmpal state pahra nih an dirkamh tthan hna, Cun state kip an vun i chap chin lengmang i, atu hi state 18 an si cang. Mah hnu zongah state dang nih an dirpi thluahmah ko lai tiah an zumh. Hi konghe pehtlaiin Donald Trump zong a team pawl he an dirpi cang hna tiah NTD News nih alanghter.\nDonald Trump le a team pawl hna cu direct in Supreme court ah kalnak nawl an ngei lo. Aruang cu phunghram nih a onh hna lo caah asi. An nih caah cun theihcio bangin state court ah kalpi dih hnu lawngah Supreme court hi aphan kho dingmi an si. Asinain Texas timhtuahnak tucu phungning tein a si caah Supreme Court hi direct in an kalpi khawh.\nTutan ah Texas State nih thimnak kongah buainak a um tiah an timi State pali Supreme Court ah taza acuainak a ruang bik cu America phunghram kalh in thimnak an tuah ruangah asi tiah abiapi in an langhter. Curuang ah thilsining fiang tein chim le phuan dingah mah state pali hna cu Supreme Court ah ning cang chim dingin tuchun zanlei suimilam pathum ah akal ding an si.\nKan theihcio bangin US Supreme Court ah hin Donald Trump lei attangmi tampi an um. Democrat nawlngeihnak cu state court pawl court hmetete hna khi an si. Curuangah a cung kan chim bangin Trump team pawl nih state tazacuainak an sunghnak aruang bik cu Democrats nawlngeihnak asi caah asi.\nTutan ah Texas state taza cuainak thawngin US thimnak result kong cu fiang tein a lang cang lai. Ning cang loin Biden a tling tiah an rak langhter mi vialte zong Supreme court ahcun biadik biahman ai thleng lai i, Donald Trump caah cun phan ding a um ti lo ti khawh asi. Ning cang loin vote a tuahmi State pali hna cu Trump legal team hna nih case 50 renglo in taza cuai an timh ti asi.\nVote an thlak ning siseh, vote thlaknak seh Dominion seh hmang in Donald Trump vote vialte hna cu Joe Biden vote ah an thlennawn dihmi le vote thlaknak ah minthut hman lo le a thi cangmi vote le umnak aithial cangmi vote, chawlet pawl vote etc.. vialte hna cu phozar in a um cang lai i, Joe Biden cu hmaichia in a um te ko lai tiah an ruah.\nTutan ah Texas nih taza cuainak atuah mi hi tthenkhat caah cun thawngpang chia taktak asi i, tthenkhat caah cun thawngpang tthatuk a chuak lai tiah an zumh. Thawngpang chia lei ah an ti duhnak cu State Pali Joe biden a dirkamhmi pawl a sawh duh mi asi i, Thawngpang ttha timi ah hin Trump adirkamhmi pawl a sawh duh ti asi. Zanlei nazi pathum cu hngakcio ko usih.\nTHAWNGPANG TTHATUK TRUMP CAAH A CHUAK CANG HIH, BIDEN ALO CANG


Kutbei Kebei tampi zohkhenh ding kan mithmai ah an chuak, kan tthu sawhsawh lai maw? – Lai Lungrawn Post\nMay 27, 2022 May 27, 2022 admin Chin News\nCattialtu: Salai Cung Dawt: Zumtu hna. Jesuh nih a kan fial mi “Bawmh a herh mi bawm hna uh. Tlunnak inn a ngei lomi tlunnak inn pe hna uh. Eidin Tirawl a ngei lomi hna kha Eidin tirawl pe hna uh” tiah an kan fial mi kha atu hi a caan lio pi asi.\nKan mah theih hngalh mi Laikhat le chungkhat cung lawng ah si loin kan theih bal lomi minung tampi kan hmaika ah an phan cuahmah. Kan pasaltha hna ram caah kutke a petu hna kan mithmai ah an phan. An tlunnak inn a rem maw? tlunnak an ngei maw? tirawl an i chuan kho maw, Tirawl chumhchuan ding an ngei maw tibantuk tiang in vehvat ding an tam lio a si hih.\n“Voi khat cu mipa pakhat kha Jerusalem in Jeriko khua leiah a vung kal: Cu a vung kal lioah cun damiah nih an rak tlaih i a puan an phoih i an tuk i thilo nunglo in an kaltak. Cu lioah cun tlangbawi pakhat hi cuka lei lam ah cun a vung kal ngelcel; mipa cu a hei hmuh tikah lam khattelei kam cun a hrial. Cu bantuk òhiamòhiam in Levi mi pakhat zong cuka ah cun a va kal ve, mipa cu a hei kalhnawh i a hei bih tak i khattelei kam cun a kaltak ve.\nSihmanhsehlaw Samaria mipa pakhat, cuka lei lam i khual a tlawngmi cu, cu pa umnak kha a va phan; amah kha a hmuh tikah a zaang a fak ngaingai. A hei fuh i a hma ah cun chiti le mitsur hang kha a thuh hna i a men hna; cun mipa cu a saòil cungah khan a chuan i khual riahnak inn pakhat ah a kalpi i cuka ah cun a zohkhenh. A thaizing ah ngun tangka phar hnih aa chuah i riahnak inn hngaktupa cu a pek i, ‘Amah hi òha tein rak zohkhenh law amah caah na liauheumi vialte cu hi lei ka ra kir òhan tikah kan pek òhan lai,’ a ti,” tiah a ti. Cun Jesuh nih cun aa thawh i, “Hi mi pathum hna lakah hin aho hi dah damiah nih an tlaih mipa innpa kha a si tiah na ruah?” tiah a ti. Phungbia cawnpiaktu saya nih cun, “Amah a zaangfahtu kha,” tiah a leh. Jesuh nih, “Va kal law cu bantuk cun va tuah ve,” tiah a ti.\nHi Tlangbawipa hi Rumra ngei ngai in biachim a thiam mi Cawnpiaknak kip ah cawnpiak tu ah ser mi le zapi theih khawh tawk in chim ahcun Pulpit cung ah a au peng mi zong a si kho. A si nain Jesuh nih an kan fial taktak mi cu a rak nganh diam ko hih. Kan nganh ve sual lai. Jesuh nih, “Ka rawlṭam can ah ei ding nan ka pek, Ka ti hal lioah ti nan ka dinh, Khual Ka si i nan inn ah nan ka tlunter.\nPuan aih awk ka ngei lo i puan nan ka pek. Ka zawt lioah nan ka thlawp. Thong ka tlak lioah nan ka veh….. Biatak kan chimh hna, Ka mi hna a hme bik cungah nan tuahmi cu Keimah cungah nan tuahmi a si” tiah a ti.Tulio cu ral le rai ruang ah Min Aung Hliang ruang ah kan ram cu thisen luannak, Hell ram bantuk a si. Hi lio caan ko ah hin Jesuh cawn piaknak hi a tak in langhter a herh lio caan zong a si.\nKan mithmai ah bawmhchanh hau tampi an chuak, inn ah thadam tein a it men ding, a tthu men ding kan si lo. Chatting le social media cahmai ah ruahnak thatha chuah pah in kan mah hrim zong a tak in tuan le zaanglei cawi a herh lio caan asi. Kan nih cun an kan pehtlaih lo, Official in theihternak an kan tuah lo ti len a hau lo. An kan tuah cio lo, an kan theihter cio lo. A kawl in kan i kawl cio lio caan a si. Official tbk kan uar karlak ah kan minung hawi an temtuar tuk sual lai. Lungchuak in lungtho tein i peih caan a si tiah ka ruah ko hih


Laimi Nih Biakinn Pathian Kan Thangtthat Ning Hi Zum Lo Tu KTV I Au Khuang Pawl Hlasak He A Khat Cang – Chin World News Evening\nLaimi Nih Biakinn Pathian Kan Thangtthat Ning Hi Zum Lo Tu KTV I Au Khuang Pawl Hlasak He A Khat Cang\nAugust 6, 2019 August 6, 2019 Salai Van Sermon\nAn i lo chin lengmang\n1.Tuchan zumtu hna Biakinn chungah Pathian kan thangțhat ning hi KTV ah a au-khuang mi zumlotu hna hlasak au-khuan ning he an i lo chin lengmang.-2. Tuchan Khrihfa upa kan i thim ning hi ram hruaitu hna caah rianțuatu hna kan i thim ning he kan i lo chin chin.\n3.Tuchan zumtu hna kan i țamh ning le kan thilpuan hna hi zumlotu Vawlei hna i țamh ning he kan i lo chin chin lengmang.-4.Tuchan Khrihfa bu, (Denominations) i țhithruai ning hi ram uktu acozah nih kakip cungah an nawlgeihnak an hman ning he an i lo chin chin lengmang.- 5.Tuchan Pathian rianțuantu cheukhat Phaisa kan hmuh ning hi puaisa hna phaisa an hmuh ning he an i lo chin chin lengmang.\n6. Tuchan Pathian rianțuantu hna pulpit cung bia kan chimh ning hi Kawl capo thiam (Comedians) nih mipi nihter an timh ning he kan i lo chin chin lengmang.- 7. Tuchan mission rianțuantu hna (Founder le director) hna colhcangh ning le mi an hruai ning hi NGO rianțuantu hna colhcangh ning he an i lo chin chin lengmang.- 8. Tuchan pastor chekhat hna nih tuu an congh ning hi azocah rianțuantu (wun-țhaan) hna zungkai ning he an i lo chin chin lengmang.\n9. Tuchan Evangelist cheukhat hna Pathian rianțuan ning hi Party fund raiser hna rianțuan ning he an i lo chin chin.-10. Tuchan Khrihfa singers cheukhat hna Pathian rianțuan ning hi kawlram hlasak lei minthang duh hna cawlhcangh ning he an i lo chin chin lengmang.\n11.Tuchan missionary hna nuntu khawsak ning le acozah khawte cachim hna nuntu khawsak ning he an i lo chin chin. 12. Tuchan biakinn ka țamh kan duh ning hi Night Club an țamh ning he aa lo chin chin. 13. Tuchan Pathian rianțuantu cheukhat hna lungput hi chawlet hna lungput he an i lo chin chin.14. Tuchan zumtu cheukaht hna Biakinn kan fuhnak a ruang hi Music Concert fuhtu hna lungput he an i lo chin chim.\nRom 12:2 “A ṭha le cohlan awktlak le a tlingmi Pathian duhnak kha nan hngalh khawh nakhnga atu chan vawlei kalning in kal hlah u, nan lungthin tharchuah a si cangnak nih in thleng hna seh”. “Cucaah hihi ka chim i Bawipa min in tehte ka khannak cu anmah ruahnak in pakpalawng thil zulh in a nung mi Gentile mi hna bantuk khan nan nun ti nakhnga lo ca ah a si”.\nChinhchiah: Ca țialtu nih a țial duhhnawh mi a theithiamtu lawng nih thei hna seh! Pumpak hohmanh tihramnak a um lo, zumtu dihlak le Pathian rianțuantu dih an si dih ka tinak a si lo. Ca țialtu amah zong i telhchih in ralrin kan thiamnak dingah pumh Dar bantuk in ruat usihlaw tha a dam cem lai ee!\nKhah! A Poi Tuk Cang Hi Palik Nih Laipa Patling Pakhat Case An Tuah Piak Ṭihnung Taktak Ko Cang Hih


Ralhrangbu nih Paletwa Peng chung Tlawngkal an Khap – Hakha Cherry\nRalhrangbu nih Paletwa Peng chung Tlawngkal an Khap\nMay 29 thawkin Paletwa peng chung Mawtaw lam, Ti lam le Tlanglam in tlawngkal vialte ralhrangbu nih an khap tiah theih a si.\nNizan ah Paletwa khuachungah bomb voi2 a puak ruangah nizan le tuzing ah Paletwa mino 10 an tlaih hnuah tuchun ah cozah riantuan vialte tonpumhnak an auh hna. May 29 thawkin tlawngkal kan khap cang, mah hi a tha tein kan kal pi khawhnak dingah nan kan bawmh lai tiah an ti hna.\nMah kong he pehtlaihin Paletwa khuami pakhat nih “Tlawngkal vialte an kap cang, Tilawng he, khua pakhat le pakhat i tlawngkal zong an khap. Cacawn nikhat ni lei zeidah a lawh te lai kan theih rih lo.\nPaletwa khuami pawl Kyauktaw ah a tap mi hna an um” tiah a ti.\nTlawngkal an khap caah Paletwa le khuami cheukhat hna cu thilman fak piin a kai hawi lai ti an phan caah facang hna a si khawh chungin an in zalh cio tiah theih a si.\nKMG The Chin Post\nTukum KumHramthawk in Kawlram ah Ralzaam Sing 1 leng an Phan cangKawlram ah 2021 kum hramthawk in inn le lo chuahtak in a zaam mi sing 120000 leng an si cang, a tam deuh cu ralhrangbu nih uknak an lak hnuah a zaam mi an si tiah UN nih a thanh.\n“Kawlram chungah a um mi kan riantuan hna nih an kan chimh ningin ramchungah kahdohnak a um peng ruangah le cheukhat cu an inn, an khuachungah an um ngam lo ruangah a zaam mi dihlak 120000 leng an si cang tiah kan theih. A tam deuh cu ralhrangbu nih uknak an lak hnuah a cang mi a si” tiah UN chimhnak nawlngei Farhan Haq nih a chim.\nKarenni Mipi Ralkap- KPDF le ralhrangbu tuzarh chung an i kahnak in minung 37000 hrawng an zaam cang tiah a chim.\nShan ram chaklei ah ralhrangbu le tlangcung hriamtlai kar i kahnak le Shan hriamtlaibu hna karlak i kahnak ruangah a thong in an um.\nChin ramkulh chung ah zong minung thong renglo an inn le lo chuahtak in hmunhimnak lei ah an zaam tiah a ti.\nUN nih Kawlram ah ralzaam minung sing 10 hrawng caah ei le din, bawmhnak an herh tiah tukum hramthawk ah khan a rak chim cang.\nAtu hi UN nih a rak tuakmi minung nakin minung tampi an i chap caah ralzaam hna bawmhnak caah UN hawikom ram hna nih buaibainak um lo tein an bawmh khawhnak dingah tawlrel dingin UN cu an nawl.\nvoaburmese The Chin Post\nKa fale, Aruang tampi lak ah pakhathnih in nan sin ka phak khawh lonak kong chimh kan duh hna.\nMah nu kong ahcun miphunkhat kansi kanti! Theihthiam ahar ko


CDF Vialte Nih Matupi Peng CDF Bawm Hna Uh - chinland media\nCDF Vialte Nih Matupi Peng CDF Bawm Hna Uh\nJanuary 9, 2022 admin Opinion 0\nMatupi CDF hi kan dihlak tein bawm hna usih. Kawl ralhrang tampi an umnak ahcun Chin ralkap zong tampi kan hau ve. Ralhrang nak let in tam kan hau.\nA tu Chin ramkulh Matupi lei ah Kawl ralhrang Motor 90 reng lo le raltuknak Tank pahnih cu an kal. Zing khan Mindat in an i thawh i Matupi lei ah an kal. Matupi an phak le phak lo theih a si rih lo.\nKawl ralhrang pawl hi an tamtuk caah Matupi CDF lawng nihcun zeitin hmanh in an ti kho hna lai lo. An hriamnam zong ai thlau tuk fawn caah CDF Matupi lawng nihcun an tei kho hna lai lo.\nCu ruang ahcun Chin ramkulh ah a ummi CDF vialte nih va bawmh an hau. Matupi peng ah ral va tuk an hau. Khuapi chung ah si loin lampi ah an kal lio hi cantha a si caah mah cantha ahcun thazang tampi in kan kah hna a hau.\nPengtlang in CDF dir cio a si. Pengtlang cio nih Matupi peng ah kan ralkap hna riahcaw le kuanzen ronh in kan thlah hna an hau. I kahnak a um lonak khuate ah meithal he um peng ko kha sullam a ngei lomi a si.\nAnmah ralhrang nihhin minung tlawmpal tete in ral an kan tu ve ti lo. Voikhatlt an rat ah maw phu khat an rat ah maw minung a za leng peng an si ve cang. Meithal le hriamnam tling he a za leng an si tikah a tei an har tuk. Cu caah CDF vialte hi ral an umnak hmun ah minung tam taktak in ralhrang hi kan phomh hna a hau cang. Cuticun ralhrang zong tam an thi lai i hmailei ah an kan zenh thai cang lai.\nPengtlang cio CDF kha raltuknak hmun ah kan i fun a hau. Kan thazang kan i bawm a hau. Cuticun kan thazang a thawng lai. KNU le KIA bantuk in ralhrang hi a tomgom in kan thah khawh hna lai. Credit: Van Lian Chawn\nMatupi Ah Ralhrang Nih Khuami Minung 9 An Thah Cang Hna\nCDF Matupi Nih Fiang Tein Thanhnak An Tuah Cang


InnpiMyanmarUN Lutlai: Myanmar Nih Rohingya Ralzaam Hna Hi Rammi Sinak A Pek Hrimhrim Hna A Herh\nNovember 3, 2017 Salai Robert Ngun Sang Myanmar 0\nCawn Nilini ahkhan Rohingya ralzaam vialte hna hi an umnak Rakhine Ramkulh chungah tlun/kirter than khawh an si nakhnga Myanmar nih rammi sinak a pek hrimhrim hna a herh tiah UN lutlai Filippo Grandi nih a chim.\n“Hi ralzaam hi rammi sinak ngei lo in an um peng ding a si kho hrimhrim lo, rammi sinak ngei lomi an sinak dirhmun ruangah thleidannak le namnehnak a tuarter khun hna. Hi hlan zong ah an rak tong peng”, tiah Filippo Grandi nih a chim.\nRohingya ralhrang nih tukdohnak an tuahmi cungah Myanmar ralkap nih lehnak an tuah ruangah Rohingya ralzaam 600,000 leng an phan.\n“Myanmar ah Rohingya ralzaam kirter thannak hi a tluan khawhnak dingah a buai ngaimi rammi sinak kong hi tuakkhan hmasa a herh. Hi kong hi tawlrel le onhnak a um hmasa lo ahcun kirter thannak hi a tluang kho lai lo”, tiah Filippo nih cun a chim chih.\n“Rohingya pawl hi Myanmar rammi ah cohlan an si lengah Rakhine Ramkulh caah sersiamnak an ngeih dingah cozah nih hnatlaknak an ngeih a herh fawn”.\n“Buaibainak hi ngol a herh, taamhaalnak a tuarmi le innlo duahpiak a tongmi mi harsa hna caah bawmhnak a pemi riantuantu hna hi Rakhine chung luhchuahnak nawl pek an si a herh”, tiah Filippo nih a chim fawn.\nMyanmar nawlngeitu hna le UN World Food Programme hna cu Rakhine chung eidin pek/chanhnak tuah thannak kong ah biaruahnak an ngei. Myanmar cozah nih UNHCR zong Rohingya pawl konglam ceihhmai dingah sawmnak an tuah cang i riantuannak a tluang deuh cang lai tiah ka zumh tiah Filippo nih a chim.


R.I.P : A Fak Tuk Hringhran E Teirul Cham Ruang Ah CDM I A Lut Mi Khuabawi Pa An Thah Ning Cu Tih Nung Tuk E – Buanchukcho\nKachin State, Hpakant khua i a um mi U Tin Soe cu NLD patung a si i Mana Gyi khuabawi a tuan lio cuahmah mi minung pakhat zong a si. Ralkap nih phunglam lo in nawlneih nak an lak hnu Feb. 1 khan a zam i hmundang ah a vai i thup ti a si.\nCuti hmundang ah ai thuh nak hmunhma in cun an inn ah chikhat te a va tlung ta i an inn chung a luh bak ah khin a ho ti theih lo mi minung pakhat nih a va luh hnawh i meithal in a kah colh i a nunnak a liam. Khuachung mi pakhat nih “U Tin Soe cu CDM a lut mi khuabawi a si, ralkap pawl nih tleih an timh tawn ruang ah hmundang ah ai thup.\nCuti cun ai thuh nak hmun in cun an inn ah a rak tlung ta i hi ti bantuk in thah a ton nak hi a si. May 31 chun ah thah a tong, ralkap pawl cawlcangh nak a si ko lai. Tulio ah hin dalan le khuabawi pawl an thah hna ruangah an leh rul cham nak a si. NLD member le a hlan i khuabawi ṭuan pawl hi an van thah than nak hna hi a si tiah a ti.\nU Tin Soe cu kum 5 chung Mana Gyi khuabawi arak ṭuan cang mi a si i a ruak hi tuchun June 2, 2021 ah an vui tiah thawng kan theih. Kachin State, Hpakant khua i a um mi U Tin Soe cu NLD patung a si i Mana Gyi khuabawi a tuan lio cuahmah mi minung pakhat zong a si. Ralkap nih phunglam lo in nawlneih nak an lak hnu Feb. 1 khan a zam i hmundang ah a vai i thup ti a si.\nCuti cun ai thuh nak hmun in cun an inn ah a rak tlung ta i hi ti bantuk in thah a ton nak hi a si. May 31 chun ah thah a tong, ralkap pawl cawlcangh nak a si ko lai. Tulio ah hin dalan le khuabawi pawl an thah hna ruangah an leh rul cham nak a si. NLD member le a hlan i khuabawi ṭuan pawl hi an van thah than nak hna hi a si tiah a ti. U Tin Soe cu kum 5 chung Mana Gyi khuabawi arak ṭuan cang mi a si i a ruak hi tuchun June 2, 2021 ah an vui tiah thawng kan theih.\nR.I.P : Tiluk Nih A Ser Mi Zawtnak In Hmangin Minung 2 An Nunnak A Liam Than Apoi Tuk E


NLD Hi Kawl Party An Si Lo I Kan Herh Bik Mi Party Zong An Si Ko – Chin World News Evening\nNLD Hi Kawl Party An Si Lo I Kan Herh Bik Mi Party Zong An Si Ko\nFebruary 10, 2020 February 10, 2020 Salai Van Thawngpang\nNLD hi Kawl Party an si lo I kan herh bik mi Party zong an si ko. Cheu khat ramkheel Party nih NLD hi Kawl Party le Kawl Miphun an si caah zei tik hmanh ah vote pek ti lo ding tiah chim cio a si. Zei zawn ahdah kawl Party an sinak a si ti bel fiang ko in chimh khawh a har ngai. Milu an tam deuh caah maw Kawl Party an ti hnga An hruaitu nu hi kawl a si caah dah Kawl Party an ti hnga? A si lo ahcun Federal kan hmuh khawh rih lo caah dah a si hnga Ruah ngai a hau. NLD Cozah nih thlangcung mi kan duhmi thanchonak lawng si loin zauk phung lei zong ah sersiam a timh ko ti cu hmuh khawh a si.\nPakhatnak: Tlangcung mi lak ah Chin Ram cu sifak bik kan si bantuk in DASK le NLD cozah nih papek in Vice President zong aa kan pek. Uknak thlen lo cun thanchonak rian aa tuan kho lo ti cu DASK le NLD cozah nih an hngalh ko bu ah vice president aa kan peknak chan cu thanchonak le zauk phung lei zong ah tam deuh hmai kan nawr khawh deuhnak ruah in a kan pek mi a si ko.\nPahnihnak: USDP nih cozah a tlaih lio ah Ramkulh Chief Minister cu mah Miphun chung in a thim ko hna nain a tamdeuh cu Ralkap ,minung an tam deuh. NLD cozah kai hnu ahcun Minister pawl zong mah tlang cung miphun te a si mi kha 99% bak an pek hna I Chief Minister zong mah miphun an pek hna.\nNihin Kan chin state Minister zoh hna law Ramri lei Humhimnak Minister dah ti lo cu kanmah Chin Miphun lawng te an si ko. Cu nih a langhter mi cu an hruh an ngat zong ah anmah minung te hi Chief le Minister thut den pek I rian tampi tuan hna She ti kha an duhnak cu a si ko. Mipi kan duh herh ning in rian an tuan khawh lo mi cu anmah santlaih lo zong va si ko Seh, hlan lio cozah uknak tha lo, surla tawn in aa tawn mi lak ah riantuan cu a ho Party le cozah ca hmanh ah a fawi lai lo i Obama le Donald Trump hmanh an cawl kho lai lo. Kanmah Miphun Miphun chung lawng tein Minister rian an pek mi hna nih a langhter mi cu thanchonak pakhat lawng ca si loin ramkheel buainak le tlang cung mi hna zuk phung duh herh mi tawlrel an I tinh ti a fiang ko.\nMah le Tlang cung mi / Miphun chung minung lawng te Minister ah pek dih an si. Kawl an si lo. Cucu zei tindah kawl party kan ti ti khawh hna. Phunghram remh khawh lo ahcun a can ah Chin bantuk a can ah kawl bantuk in um rai le riantuan phung a si ko. Chin rawl kan ei ruang ah chin miphun kan si ti nak a si lo I kawl rawl akn ei ruang ah kawl kan si ti nak a si lo. Lai thuam aangki fual kan Ii hruk ruang ah lai kan si tinak a si lo. Kawl rawn ah khua kan sak ruang ah kawl kan si lo i Laitlang ah khua kan sak ruang ah Chin kan si tinak a si lo. Cozah zung department ngan Minister zung kip ah mah miphun thutden cung an thut mi cu kawl ti awk a si lo. Chin miphun ca rian an tuan khawh lo mi cu pumpak santlaih lo le fel lo ah chiah khawh a si nain Kawl party an si ruang ah rian an tuan khawh lo zong a si ve lo.\nNLD hi kawl party a si lo nak cu, Miphun kan i cawh dih. Miphun kan tling dih. Cu nih alnghter mi cu kawl party a si lo. Kawl Party ti biafang cu doh kalhtu le soisel tu Party hna ramkheel hriamnam bak a si. Zei catiah chin caah cun zei dang bia le catlang nak in kawl ti mi biafang in ramkheel tuahnak lam a kauh cem caah kawl party ti hi an hman mi a si. NLD cozah nih phunghram cu remh awk a tha mi le remh a awl mi ina thim hmasa I tlangcung mi kan herh mi phunghram zong a nawr thiam thiam ko lai. Hi NLD nih phunghram rala doh lio ah hling le so a tam tuk in duhsah te le ralring tein remh a herh. Hi hling le so lak ah Miphun Party hme tete zong an i tal. Kawl taktak le ralkap/ ralkap party hna hnarpuaar nak in ramkheel an tuah.\nNLD lawng nih phunghrama remh kho lo, ralkap le tlang cung party kan I tel dih a herh tiah an chim hoi. Mi lu tlawmtam nih phunghrama remh kho hlei lai lo. Zei catiah nihin phunghram cu ralkap zian kuan le sivai aa cawh mia si tik ah zei tluk hmanh in tlang cung mi nih thutden co ko usihlaw mei thal aa put mi nung kut chung ah a um mi phunghram cu kan chut kho hna hlei lai lo. Meitilsa tu kan I lamh sual chinnak lam a si. Cucaah tlang cung mi vialte nih can kar lak cu NLD ah I fun hna usihlaw zei maw zat phunghram kan remh khawh hnu ah NLD le TLang cung mi tu zauk phung I cheuh bauh ding kan si. I hawi kawmhnak um lo in I dohdalnak cun zei thil hmanh duh ning in i pek le cheuh bauh khawh a si lo. Cu caah mah duh mi zauk phung khuapi phak khawh a duh mi nihcun NLD cu kal tawk awk a tha bak lo. Fekte in kan dir a herh. The Voice Of Democracy\n2050 ah Minung le Vawlei Pumpi a tlau dih lai


CNA/F An Biachim Hi Zoh Cio Ko Tuah Uh A Ho Minung Nih Dah A Zumh Lai - TIMES OF CHIN NEWS\nCNA/F An Biachim Hi Zoh Cio Ko Tuah Uh A Ho Minung Nih Dah A Zumh Lai\nPosted By: thawngthawng March 19, 2021\nCNA/F an bia chim hi zoh cio ko tuah uh $1000 man cawk ah a phorh man $3000 total $4000 a ho minung nih dah a zumh lai..ting1 man cawk ah ting3 phorh man a si lai vok zong nih an zumh lai lo..mah ruang ah hin phaisa hi a tlau dih taktak ko buaktlak in cun theih a si ve ko teh..$1000 man $3000 phorh nak ding cu volei cung a rum bik ram hmanh nih an pek kho hna lai lo..\nNikum TNLA hriam an tlaih mi vial te kha ting5000 man lawng a si kha $400000 man a si zeitluk in a tam zoh cio tuah uh…CNA si seh law hriam tel lo an uniform lawng khan $400000 a si an kan ti lai i an kan hlen diam cang lai..https://youtu.be/kuA_-r0UV5c link kha hmet law ngai cio tuah uh news tampi a dang dang cio ih an chim ve nih$400000 man a si.. Credit: Za Cung\nRelchap >>> Biden President a Tuan Chungah a Hmasabik US le China Top Diplomats an Tuang an i Thinhnawh\nBiden cozah a kai hnu in US-China top diplomats cu Thursday ah khan tonnak an ngei i, Alaska ah zapi hngan bakah cei lakin an i mawhchiat veve, tiah theih a si. Kan hnungte ah khan US officials pawl Japan le S. Korea an vung tlawng. An tlun tlawmpal ah a tu bantukin China cungah faak ngaiin bia an pau i, China lei zong nih ro ngaiin a leh ve hna. “Xinjing, Hong Kong, Taiwan hna an cung i China nih thatlonak na tuahmi siseh, US le kan ramdanghawi pawl an chawlehnak thazaang cung i cyber attacks na tuahmi vialte he pehtlaiin kan lungre a theihnak hi a taktuahsernak hmangin khua kan khaan a hau cang lai,” tiah US Secretary of State Antony Blinken nih camera hmaika bakah China upa pawl cu a phomh hna.\n“Hi na tuahsernak vialte nih hin vawlei pumpi a himnak le daihnak a domhtlaitu phung a hnursuan cang,” tiin Blinken nih a chim. China he pehtlaiin Biden cozah nih cuhlan a lungput thlen a timh hi a fiang ngaingai cang. Trump cozah tang i chiatchuah a tongtuk cangmi US-China pehtlaihnak a tharin ser than ai tim. China top diplomat Yang Jiechi nih cun holhlet hmangin minute 15 chung biachimnak a ngei ve i, “A ngaingai tiah cun, nanmah US ko hi pei democracy kongah ai sualsammi cu nan si cu. Miphun tlawm (minority) pawl thitha in nan zohkhenh hna lo, ramdang an foreign policy le trade policies vialte cu heh tiah na hei soisel len ve” tiin a leh hna.\n“Nanmah US nih hin pei nan ralhriamnaam le chawva thazaang i hman riangmang in hriamnam damhnak kong i phungphai cu caansaupi chung nan tlaih cu, cun ramdang pawl hi heh tiah nan namhnul hna. Punghmantein tuahmi khat le khat chaw i lehtonhnak hnahnawhpek nan duh caah nan ramchung himnak (national security) phung le lam zong nan chiatchuat dih cang hih. Cun China doh dingin a cheukhat ram zong na forhfial fawn hna,” tiin Yang nih a chim.\n“Mithmailangh le phungbuarnak”\nYang nih cu ti a leh hna lio ah cun US National Security Adviser Sullivan le a dang officials pawl nih Notes pawl khat le khat an i chaan hna. An bia a dongh in, Blinken nih a khaan chungah journalists pawl sinah bialehnak a tuah. Meeting caan cu nazi 1 lenglo a rau i, media pawl meeting room in lenglei an chuahter hna hnu ah kaphnih lutlai pawl cu biaka in khat le khat an vun i char lakmak colh.\n“Nanmah China hi mithmailangh a duhmi nan si” tiin US nih China cu a phomh. “Nanmah US lei lawng pei sautuk bia nan chim cu. Khual zawn nan kan ruat lo cu ta” tiin China nih a leh ve hna.\n“Nangmah nih pei ram khat le ram khat i biachonhnak phung le lam cu na pah cu” tiin khat le khat sual an i phaw tonh. A hmasabik an i tonnak ah biasu 2 bia an thlaak khawh. “China palai hi a hlan kan tein i vaukaan dingin rak timhlamhnak ngei cia sehlaw a dawh. Mipi hmaika ah i titer ai tim,” tiah US official pakhat nih thawnglatu sinah a chim. “Tamhmoih (exaggerated) tuk lehpek in ramdang pakhat nih biachimnak a ngeih tikah an ramchung mipi duhnak hmuh ai timh, ti a fiang,” tiah US official nih a chim.\n“Alaska ah Chinese officials pawl an cawlcangh a tha ngai, US belte nih khualtlung cung dawtnak a langhter bak lo” tiah China social media a hmangtu hna nih heh tiah an chim. Tutan meeting hi a cheukhat le bang nih cun “Hongmen Banquet” ko a lo, tiah a cheu nih an ti phah. Hongmen Banquet, timi cu a liamcia kum 2000 hrawngah khan tapung bawi nih thah duh ah midang kha rawldumnak puai ah a sawm, tinak a si.\nThursday chunhnu ah meeting tuah than dingin timhlamhnak an ngei. A hmasa kan meeting hi kan i biatak ngai, direct bakin kan i ti veve. Nazi 2 chung tuah ding kan ti ko nain, tuan ah kan dih, asinain kan tluang ngai ko, tiah Biden cozah official pakhat nih a chim. “Kan i tinh ning tein caan kan hmang. Kan duhmi, kan i hmaithlakmi kan langhter veve” tiah Biden official nih a chim.\nTrump nih China tilri cung i ngunkhua a khiahmi telhchih in, Biden cozah nih China tawlrel a timhnak kongah program a suisam lio pi a si i, democratic duhnak le China nih a buarmi human rights kong hi Biden cozah nih ai hmaithlak deuh mi cu a si.\nTaiwan, Hongkong le Xinjiang kong hi cu kanmah kan chungkhar (internal) kong a si caah US nih nai thlaakmi hi kan duh lo, tiin China nih fektein a duhnak a langhter. China he biaruahnak nan ngeihmi kong he pehtlaiin bia nan kan ruah ve nak lai, kan in nawl, tiin Taiwan foreign ministry nih US cu a nawl cang. Lungtlunglo in um khawhnak phung le lam Biden nih January in office a lak hnu ah a tu bantukin Europe, India, le a dang US hawile sin i Blinken khua a tlawnmi zohtikah US nih China hi biataktein deetkhawt a timh, ti hi a lang, tiah Washington nih a chim.\nTutan ah hin cun a ruang tlawmte kong lawng ah lungtlintinak ngeih khawh dawh an si. Kan kaphnih hnatlak ciami lam te ka zul peng ko cu ta, tiin China lei nih a ti ko nain, US nih cucu a pompiak lo. An i ton lio ah cun US lei nih Chinese telecom licenses khirh (cancel) than ai timhnak kong siseh, US ram chung himnak kongah Chinese information tech companies pawl hi dawnkhantu an sinak kong siseh, Hong Kong i democracy hrawhpiak dingin China ai telhveih mi ruangah a cung i US nih phihkharnak a tuahmi vialte kong zong a chimchih dih.\nCu ti an linhsat lio pi ah cun, nan kan ngiathlai, tiin China nih Canada rammi pakhat taza a cuai. “Phihkharnak nan kan tuahmi hi tutan kan meeting hlan hrimhrim ah thanh dingin timhlamhnak nan ngei cia ko lo maw?” tiin Chinese State Councilor and Foreign Minister Wang Yi nih Blinken cu dingteu in a hal. Bianabia ah, climate policy, coronavirus kong hei ti bantuk, US kan duhnak hi nai hrawm khawh ve a si ko ah cun nanmah (China) he riantuanti kan duh ko e, tiin Washington nih a chim. Cun a nuclear hriamnaam ser ngol dingin North Korea hi na soilem khawhnak ding a si ah cun a cung i na hluannak (influence) hi hmang law, ti kan duh ko, tiah Blinken nih a chim.\nMeeting thok le cangka khat le khat an i zuanhnawh lakmak mi nih hin zeidang ceihhmai kho ti lo in, khat le khat sual i phawtnak le ‘cucu vun tuah, khakha vun tuah’ tiin a dong kho mi a si, tiah Center for Strategic and International Studies ah Asia expert a si mi Bonnie Glaser nih a chim.“Tutan i tonmi zoh tikah aho lei hmanh a thathnem hna lo. Zatlak bak a si” tiah Glaser nih a chim. Credit: Chelsea Bawi


Kan Doh Khawh Ti Cu Tanglei Capar Ah Kan Langh Ter Lai. – Chintanbo\nKan Doh Khawh Ti Cu Tanglei Capar Ah Kan Langh Ter Lai.\nMay 4, 2022 admin MYANMAR NEWS 0\nRallokap Jet Fighters Le Helicopter Hmual Tuarlo Tein Raldoh Ningcang. Rallokap he Raldohnak hmunkip ah Vanlawng ngawt in an kan kah lengmang mi hi hrialnak lam aum ti lo maw? Vanlawng kahnak kan ngeih lo caah asi maw? Kan kah ko nain a tlolh ruang ah le kan nganh ruang ah asi maw? NUG nih Vanlawng kahnak cu chimh lo, Hriamnam an kan bawmh lo caah asi hnga maw? MAH nih ral an sung deuh ah siseh, CDF / PDF / LDF nih kan tei deuh ah siseh, Rallokap an thih deuh ah siseh, Jet Fighters le Helicopter in an kan kah tawn. Acaan ahcun Vanlawng bak in an kan tuk ko. Tcn: Tutan CDF Vanlawng in an kah hna, Lungler Rallokap Sakhan tuk lio ah Vanlawng a hmang fawn.\nRallokap nih CDF / PDF an doh dan hi Meithal in an kah ti hna lo. Lamhla in Miapi le Sniper in an kah hna. Bomb lian pipi in an kah hna, Vanlawng in an kah hna. Lamhla in a kah khawh mi Russia sermi Tank zong an hmang rih. Vawlei in Meithal bakin ral I doh hi a tlawm ngai cang. Hmailei zong ah Vanlawng an kan kah ko lai tihi hngalh cikcek ah a ṭha.\nMAH Raltuknak Vanlawng hmual in luatnak lam cu pakhat te lawng aum. Cucu Voivoikhat in Kawlram pumpi in doh / kah an herh. Kawlram pumpi in nikhat cankhat ah namh a har tuk ahcun, Phu (10) talnih doh ṭi ah a ṭha. CDF / PDF phu (10) nih Cankhat te ah, Nikhat teah , kan dohhna ahcun, Vanlawng a ngeih mi nih azat ti lo caah, Vanlawng an hmang ve lailo. MAH nih aa ngeih mi Vanlawng hi tampi ansi lo.\nKawlram le Tlangcung mi PDF cu um rih koseh, CDFs phu (10) tal nih Nikhat cankhat ah doh ṭi awk ansi. CJDC tang ah CDFs phu (17) kan um fam cuh. Cutin tempo ruang tein nikhat cankhat ah kan doh hna ahcun an ngeih mi Vanlawng nih azat ti hna lo caah Vanlawng an hmang lailo. MAH Vanlawng hmual in kan luat zungzal fawn lai.\nTucu cutin siloin, apak pak tein, mah le can te ah, Rallokap kan doh hna tikah, Vanlawng nih a chanh lengmang hna. Zing ah Hakha ah kan I doh ahcun hmun (9) nih chun ah maw, zanlei sang ah dah doh colh / kah colh ve ahcun Vanlawng in ankan kah manh ti lai lo. Tu cu Kaya le CHIN Lawng ah punghman tein le canhman tein kan doh zungzal hna caah, Vanlawng an hmang khawh rih hi asi.\nKNU, KNDF, KIO, KNLA, TNLA, MNDAA, AA, ABSDF le PDFs fonh in kan doh ve ko hna nain, acan le a ni aa khat lo caah, Vanlawng cu duh chung in an hmang khawh. Likekaw ah KNU Vanlawng in an kah lio ah hmundang ah ral a dai. Vanlawng in cihmih an timh hna nain, Pilot pa nih anmah Rallokap tu pakhat hmanh nganh lo tein a kah hna caah, KNU le Karen mipi an himnak asi. 2022 April 9 in 14 tiang, KNDF le MAH cu ni (6) peh tein ral I doh asi. Kaya Khualipi hna asimi Loikaw, Demoso, Faruso, bawlakhe hmun (4) ah biatak tein ral I doh asi. April (14) ni khat bak ah voi (12) khelhte Vanlawng in an kah hna. PDF (10) an pamh I, Uirual (50) leng an thih ve.\nKNDF nih Bomb rap in tampi an thah hna. Vawnlawng in an kah tuk hna caah Kaya mi pi 200000 cu Khuapi le Innlo chuak tak in Refugees an si cang. Kaya milurel hi 300000 asi. Loikaw Khualipi ah a tang mi hi azaa lawng an silai ti ai. Non CDMers hi a tang mi an si ve. PDF Ṭatzing (100) leng LDF (300) leng asi (Dulashiwa bia). KNDF phu khat le CDF lawng nih kan kah caah, Vanlawng in duhchung kah kansi. Cucaah hmai lei raldohnak ah Phu (10) talnih kan doh khawh ve hna lo ahcun, Raltuk loin dai tein umah a si khawh hnga maw? Achan cu: Vanlawng kahnak cu chimlo NUG sin in Meithal kan hmuhco mi aum rihlo caah asi.\nRamdang um CHIN miphun hna zong nih Meithal zaa lak in an kan cawk piak khawh rihlo, Vanlawng kahnak zong kan kut aphan rih lomi CDFs, kan tam tuk rih caah, ka ti bia asi. Vanlawng kahnak hmual in luatnak lam hi aum ko dakaw, Kuri tu le Hruaitu kan chambau tuk caah asi timi Theory he nan sin ka ra ve. NUG le chungtel vialte nih ruah len awk ding mi Theory asi ve.\nSagaing Ramṭhen hi Vanlawng in an kah peng ve. Pale, Yinmabin, Salinci, tbk ah Vanlawng in an kah zungzal hna. 2022 Kawl Titoi puai Drama (Action Song) piahnak ah NUG khoika dah nan thi, Hriamnam kan pek uhlaw, Vanlawng kahnak kan cawkpiak uh tiah an ti len cang kha. Monywa PDF nih NUG nih Meithal kan pek sehlaw, Monwya kan lak I kan uknak ahlan tuk cang tiah an ti ve. Bo Nagar zong nih zeidang bawmh ka herh lo, Vanlawng kahnak lawng ka bawmh uh. Nan ka bawmh khawh ahcun Nipidaw cu ka lak lai tiah NUG cu a singkhaw hna.\nHriamnam le Vanlawng kahnak nan kan bawmh khawh lo zong ah, Voikhat ah Phu (10) tal nih Raldoh ṭi awk ah, NUG nih nan kan kuri khawh lailo ma? Hihi nan caah a har lomi thil asi. Biological Technic kan ti lai. Hriamnam le kuanzen, bomb, Miapi, Launcher, Vanlawng kahnak tel bak loin MAH TEIN in thluk khawhnak asi pin ah, Rallokap Vanlawng hmual in luatnak lam aum chun te asi. Fimtuk le thiam tuk zong a herh lomi asi. NUG tang um Ralkap 100000 kansi cang tiah thanh asi fawn.\nKawlram pumpuluk ah phu (10) renglo nih Voikhat te ah MAH kan doh khawh ti cu tanglei capar ah kan langh ter lai. Cucaah NUG nih Raldohnak Tactics, Time frame le Tempo kong ah kan kuri cang ko uh. Cu asilo ah Defense Minister le NUG Local Kusale vialte kan thlen piak dih ko rawh uh. Asilo le Raldohnak he aa pehtlai mi Nawlngeihnak le power vialte kha NUG he aafonh mi EAOs sinah ah in charge pek cang ko uh.\nVanlawng in kah cu chimh lo, MAH athluk khawh diam cang mi Ralkap le thazang ngeihmi kan si kha tang lei ahhin kan langhter tuah lai. NUG Kuttang GZ Ralkapbu (PDFs) lawng tein 100000 kan tlincang. EAOs Ngan phu (17) relchih lo asi. EAOs hmete pawl, CDF le CNA aatel rihlo. Myone (330) ah mah tein dirhmi, NUG kuttang alut lomi / NUG Kuzale rual he buaibai ruangah NUG lut a duh lo mi / NUG nih an phuah mi tbk, PDFs le LDFs aa tel rihlo. Mipi kan Ralkapbu vialte fonh dih khawh usihlaw 200000 cu a tling diam. Police le Fire Force (Meithat Ralkap) relchih in MAH Rallokap hi 500000 ti lengmang asi. Ṭatma (10) telin, Raltuk khawh mi Rallokap hi 130000 lawng ansi tiah NEWS kip nih an langh ter.\nMipi Ralkapbu hna kutin apamh mi Rallokap hi a tlawmbik 300000 cu ansi cang lai tiah zumh asi. Rallokap a thihmi hi kan theih mi nakin kan theih lomi an tam deuh lai. Achan cu an thih ah an ruak an I lak cawlh ve caah, mipi nih kan theih khawh lo. News ah an langh ter fawn lo. Ralkap Record zung tu ah min cazin an khumh hna. An phumh manh lomi Rallokap ruak cu an phan nak khua Inn khat ah chiah in, mei an duah, Inndang zong tampi an khangh chih tawn.\nHramhram in Innlo mei an duah bang in a thihmi Rallokap meiduah nak caah, Mipi kan Innlo cu an hmang tawn hna. Cucu news ah a kai pah tawn caah hngalh cia asi. Cucaah Raltuk khawh ngaingai mi Rallokap hi 100000 hrawng hrang lawng an um cang ti ko ah kan palh lailo. NUG Ralkap he aa khat bak mi an si cang. Ral aadoh ding tlak hrimhrim an si ti khawh asi ko.\nNUG nih Federal Ralkapbu tiah min an pek hnawhchan mi Ralkap zat hi NUG kuttang um PDFs Ralkap 100000 hi an chimh duh mi asi. Adang hi cu Raldoh Hawikom rual an si. Kawl Holh in Mahameih ansi. NUG kuttang umlo Mipi Ralkap zat hi a milu in atam deuh lai. Hi vialte Mipi kan Ralkap hna hmunkhat ah fonh in Federal Ralkapbu ti siseh law, MAH nih TEI awk ah asi khawh tilo. Hriamnam in an kan bawmh khawh lo zong ah aum cia mi Hriamnam hmang in MAH a thluk khawh bak ding mi thazang aa ngeih mi Mipi le Kan Ralkapbu kan si.\nNUG nih an kuttang Ralkap lawng an bawmh hna I, Hriamnam tlin tein an pek hna. CDFs ah a um ve lomi CDMers Police le Rallokap NUG nih thlahlawh an pek hna. NUG Police nan si lai tiah bia an kam ter hna. Certificate zong an pek chih hna. Mipi nih kan TEI tikah Police si awk ah le NUG Ralkapbu / Federal Ralkap reserved caah Kenret an si ve.\nRalhrang MAH te Rallokap he cuaithlai tikah Mipi nih TEI ding asi cang nain, Nihin tiang TEINAK kan hmuh lomi ruah le tuak ah khuaruahhar leh lam asi. Hriamnam kan tlamtlin lo le kan chambau mi cu a mikip hngalh mi asi. Kan ngeihmi Hriamnam le Ralkap thazang in MAH a thluk khawh ding mi kan si ko nain. Kan palh mi le kan I remh awk cu a um hrim hrim ko tinak Tehte asi kolo maw? NUG le mipi lei ah raltuk thiam nak le Ralbawi Lianngan kan bau rua tiah kei cu ka pom mi asi.\nRalkap le raldohnak he pehtlai in Tactics, Technology le Technicians kan chambau tuk hrinhran ko tihi asi ko. NUG in thawk in EAOs le CDF / PDF / LDF tiang in SMART person le Great General kan um hrimhrim rua lo ti awk in thil a kal cang. Mongo Mari, Mosey Dayan, Arial Sharon, Benjamin Netan Yahu Bantuk Ralbawi kan herh ko rua ka ti. A fit mi le raltuk a thiam bak mi Ralbawi kan I ngeih rih lo ahcun, Ramdang ah cawn ter or A fimthiam mi hna sawm in Training pek cang hna usih. Arau hlan ah TEINAK cungnung he kan sinak hnga?Credit – Zingtincuai Cinzah. Laknak All Chin.\nPDF pakhat cu SAC ralhrang nih an thah cang lai tiah kan ruah mi cu a hungkiar than cang


Oslo le a Pawng Tikulh Ah Bom a Puak, Meithal An i Kap – Chin Community in Norway\nOslo le a Pawng Tikulh Ah Bom a Puak, Meithal An i Kap\nJuly 22, 2011 ccn 0 Comments\nNihin zanlei nazi 15: 30 hrawng ah, Oslo khua chung cozah zungpi, ramchung tadinca nganbik VG zung le zung biapi dangdang ai funnak , ramchung hmunhma biapibik pakhat ah motor pakhat chungah an chiah/tart tiah ruahmi bom pakhat a puak i minung pa 7 an thi i pa 10 leng hma an pu tiah thawng theih asi. Hi Oslo bom a puah hnu nazi pahnih hrawng ah thawngpang chia dang pakhat a chuak tthanmi cu, Oslo khua leng Utøya timi tikulh ah Camping akai liomi mino 700 umnak ah misual (palik thuam he – Oslo bompuahtu asi ko lai tiah micheu nih cun an zumh) nih meithal in an kah ciamman hna i tutiang ah minung 10 ruak an hmuh cang, a tlaumi le hma fak piin a pumi zong an um len caah a thimi an karh kho men ti zong zumh asi.\nHi thil pahnih a cangmi hi pakhat pakhat pehtlainak a um ko lai ti hi tutiang ah zumhmi asi. Cheukhat nih cun ai pehtlai lawng hmanh si loin, Oslo bom a puahtu le tikulh i mino pumhnak ah meithal a va kaptu hna kha ai khatmi minung an si ko lai tiah an zumh. Tikulh mino pawl meithal in a kaptu hna hi palik thiam in ai thuam tiah an chim, minung pakhat cu palik in an tlaih, nain midang dang zong an i tel ko lai ti hi zumh ciomi asi. Zeibantuk buu le mizei taktak nih zeiruangah tubantuk in an kan tuah timi kong ah zeibantuk in biafiang an chim ngam rih lo.\nThilcangmi zoh tikah caan sau nawn timhtuah hnu ah an tuahmi thil asi ti hi a fiang ngaingai. Hi tluk bom a nganmi , Norway ram lakah uknak power ai funnak hmunhma pakhat ah, security tampi karlakah rem tein an puah khawhmi le, mah ni le caan theng teah, Oslo he ai hlat lonak mino tampi pumhnak tikulh, Norway ram hruaitu hna biachim le ruahnak cheuhah kal ding an i timhnak hmun hna ah tubantuk in an tuahmi zoh tik ah a fiang ngaingai.\nHi nih zeidah a chuahpi lai ? timi biahalnak ah cozah le upa cheukhat an halmi hna ah an lehmi cu: ” Hi thil cangmi ruangah Norway minung kan lung ai ruan deuhnak le kan democracy a thawn chinchin nak asi lai, kan lung a thawn chinnak kanmah le kanmah kan i dawt, hmunkhat kan ttan chin nak a si lai” ti hi an chimmi vialte fun tik ah hmuh khawh asi. Hi pinah a chuak ko ding a fiang ko mi cu, tu thil a tuahtu hna hi Norway um ramdangmi an si ah cun ramdangmi cungah an kan hmuhning le tawngthamning ai thleng kho ngai ngai mi asi. Refugee le asylum politics kongah thil tampi ai thleng kho, zulhding phung tampi ai reng kho ti hi ruah khawh asi.\nTamdeuh kan theih tikah pehtthan khawh kan i zuam tthan lai… Tutiang zong thil an hlat cuahmah thawng tthar a ra cuahmah rih caah biafiang chim awk a ttha lo mi tampi aum..\nCozah lei nih biacahmi cu, ” Phone kha a herh lomi ah hmang len hlah uh ” ti asi, a ruang cu minung tamtuk phone line hman ah cun, connection a tlak khawh caah a herh taktak mi harnak a tongmi hna caah phone chawnh an i har sual lai ti an phan caah asi. Cun ” Inn leng chuah len lo ding ” ti zong cah kan si. Thil dangdang zong a can khawh caah i ralring tein um cio ding in sawm chih nan si. ” Thawngpang hi he ai pehtlaimi, media sinin siloin adang pumpak hmuh tonmi theihmi ngeih ah cun palik sin ah thawngthanh hna ding” ti asi fawn. Kha bantuk in kan umnak cozah le mipi kan i bawmh cio zong asi ve.\n1 thought on “Oslo le a Pawng Tikulh Ah Bom a Puak, Meithal An i Kap”\nmah thong pang kan thei ah hin kan lung a tha lo ngai bawi pa a tha tuk lai mi a ho hman an i tel lo ti mi ka thei ah bawi pa tha tuk hring hran,a zaw mi le ngei chiat tuk mi hna caah thla cam bom hna u si.\nPrevious Previous post: Confirmation page\nNext Next post: Norway Lainawng Pa Kong


Laipa Pakhat Nih Lai Hlasakthiam Pawl Le Pastor Nupi Le Kong Aa Chimmi Cu Aa Hman Lawlaw Zeitin Nan Ruah Cio? – Chin World News Evening\nSeptember 27, 2019 September 27, 2019 Salai Van Theihtlei\nLaimi Hi Toidor Nun Ngei Ngaimi Kan Lo Tawn: Pastor Nupi Khi Pastor Nu Ziah Na Ti Ziah Singer Cu Saya/Sayamah Na Ti. Laimi khuaruahhar ngai kan siko. Zeihmanh asi lomi thil hmete ah khn thinhun hna kan hamng ttheo tawn. Cun thil hi a sining tein kalpi le chim rel hmang lo, kan thiam ti lo. Cun mi upat pek ning cang zong kan thiam lo. Upat kan pek hna rua tiah kan ruah nain kan pe hna lo zei rel lo ah a cang. Ka chim duh taktak mi chungah ka lut lai, cucu zeidah asi ti ah cun Laimi nih saya timi le sayamah timi a hmannak zawn kan i fiang lo tiah ka ruah.\nTahchunnak ah mirang nih cun saya/sayamah cu teachers an ti hna. Madam le Sir ti cu upatnak caah hmanmi asi. Cu hna cu fim chimtu maw si lo ah, thawngttha chimtu pakhatkhat, cachimtu si lo le cawnpiaktu pawl khi Saya/sayamah tiah an auh hna. Saya/sayamah ti cu Kawl holh asi ko nain laimi nih kan hmanning asi caah ka komh. Justin Bieber khi zeitik hmanh ah Sayapa/teacher an ti na thei bal lai lo i a ti zong an ti bal fawn lo. A ziah ti ah cun saya/cawnpiaktu asi loh cachimtu asi lo, hlasakthiam sawhsawh asi caah an nih nih an auh dan ning cu Singer Justin Biber titu in an auh lai, cucu a phungzong asi i thil sining zong asi. Cucaah hlasakthiam na ti lo si le singer hei ti ve lawlaw ko. Hlasakthiam kong cu hi vial in zarih seh.\nKan chim ttheo tawn rihmi cu Pastor nupi pawl khi sayamah ti zong in kan au hna lo kan i thawh riangmang le zeitindah kan auh hna ti ahcun Pastor Nu tiah kan hei auh hoi hna cuh. Hihi kan laimi nih kan laiholh kan vaivuanhmi le ning cang loin kan hman pakhat zong asi. Cucu kan fa kan nau le ca tiang in a ttha lomi thil pakhat asi i tiah keimah nih cun ka hmuh. A lem ve khawh hna cuh. Hngakchia an si le Pastor Nupi paoh Pastor ah an ruah khawh hna cucaah i ralring hna usih. A ruang cu Pastor nupi le zong nih phundang piin an i ruah ve lai i ca zognah za a long loh.\nNote: Hmanthlak hi tahchunnak sawhsawh lakmi asi. A chiatnak lei zeihmanh a um lo.


A poi tuk ee!!! Inn le lo cu mei in a kang dih. Raltuknak ruangah mipi an tuarning zaangfah an si tuk cang. Kan Chinram zong a him lo chinchin cang hi – Thechinlungnews\nA poi tuk ee!!! Inn le lo cu mei in a kang dih. Raltuknak ruangah mipi an tuarning zaangfah an si tuk cang. Kan Chinram zong a him lo chinchin cang hi\nA poi tuk ee!! Coronavirus zawtnak ruangah vawleicung ramkip lungretheih in an um lio ah kawlram chungah mah bantuk in idohnak ruangah mipi nih harnak le buainak an tawn mi cu zaangfah an si tuk hrinhrang. Mah bantuk in atu idohnak hi a si ah cun atu lio coronavirus zawtnak ruangah le idohnak ruangah Rakhine ram chung le Chinram Paletwa khua tampi cu ei awk ngei lo in a thimi tampi an um lai tiah zum a si\nRakhine State Kyautaw Township, Tinma khua cu theih lo mi nih inn vialte mei in khangh dih a si. zaangfah an si tak tak. Fiangtein mah bantuk in atuah mi hna hi theih an si lo, natein AA an si lo ah cun Ralkawp pawl an si lai. An mah pahnih karlakah bia hman lo a tamtuk i atu tiang fiangtein thei khawh a si lo. Ref-Rakhiziepost\nBe the first to comment on "A poi tuk ee!!! Inn le lo cu mei in a kang dih. Raltuknak ruangah mipi an tuarning zaangfah an si tuk cang. Kan Chinram zong a him lo chinchin cang hi"


Cozah Sianginn Laica Chimh Rian Sok Khawh A Si Cang - THE CHINLAND POST\nCozah Sianginn Laica Chimh Rian Sok Khawh A Si Cang\nSalai Cung Cung |2018 November 28| Hakha caholh le nunphungbu tawrelnak in cozah sianginn ah Laica chimhtu ding rian sok khawh a si cang. Soknak ding cu Chin Association for Christian Communication (CACC) zung ah le Thantlang Pu Ngun Hram, Pastor Dr. Duh Sang sin ah form cu December 3 in 15 tiang laak khawh a si lai tiah kan theih.\n“Hakha peng le Thantlang peng ah cozah sianginn ah Laica chimtu ding in Hakha caholh le nunphungbu nih an tawlrel mi a si. Kanmah CACC nih TOT traning kan pek cang mi hna cozah sianginn ah rian a tuan cang ko nain cozah lei nih rian pek rih lo mi hna pawl caah sok khawh a si. Mah pawl hi an sok lai i minung zeizat dah rian hi an pek te hna lai ti cu kan hngal rih lo, asinain soknak nawl cu kan ngei. Hi an sokmi vialte hi Hakha le Thantlang cozah sianginn ah kan ap dih lai. Kanmah nih traning kan pek cang mi hna le cozah sianginn ah rian a rak tuancia mi hi papek deuh an si lai. Cun, adang zong a duhmi paoh nih sok khawh cu a si ko. December 3 in 15 kar lak ah hin tawlrel dih khawh kan i zuam lai. A dang zong tuan ding a um rih caah mah hlan ah hin a si khawh chung in rak sok cio dih hna seh ti kan duh” tiah tuanvo ngeitu Pastor Lai Cung nih The Chinland Post ah a chim.\nSoknak caah a herhmi cu a tanglei hmanthlak ning hin a si.\nHi Laica chimtu ding in Hakha caholh le nunphungbu nih tawrel mi ah hin cozah sianginn lawng a si lai, pumpak sianginn caah a si lai lo. Nihlawh pawl hi cozah lei nih a dikthlir in chimh a si rih lo caah kan hngal rih lo. Hi rian cu tanghra awng le tangkua awng lawng nih sok khawh a si i tanghra awng mi ca le Degree a la cang mi hna caah cun hmailei rian kai khawh nak zong a um tiah kan theih.\nPrevious Mizoram Thimnak Ruang Ah Ramri Gate Viate An Phih\nNext CNF; Chin Ralzaam Kong Ah Tuanvo Ngeitu Kan Ton Hna Lai


2020 Thimnak Ah Chin Ram Chung In Chin Party Nih Teinak An Hmuh Hrim Hrim Lai – Chuncha News\n2020 Thimnak Ah Chin Ram Chung In Chin Party Nih Teinak An Hmuh Hrim Hrim Lai\nChin Hakha ca le holh in online media (Social Online media page le website) hmang in group le page tuah mi social media tampi lak ah zatuak 90 persent cu Miphun Party tanh mi an si. NLD Party tanh ngai mi Group hi Kawl Rawn Chin Unau Biaruahnak, Chin Laizo Tong le Taungzalat media le Hakha Hrambunh The Voice of Democracy media hna hi an si. Hi chung ah Taugnzalat le The Voice of Democracy hi Cozah theih pimi media an si. Adang kha cu page sawhsawh an si, media lei theihpinak registration an neih lo caah tih zong an nung lo. asinain Taugnzalat le The Voice of Democracy media hi Party dang caah tihnung bak mi an si.\nAbik in The Voice of Democracy media hi Chin Ram caah cun tih nung a bik a si. zei catiah ca an tial mi careltu zoh tik ah an tlawm lo. a bik in an nih hi political lei hi aa hmaithlak bak mi an si tik ah an ca hi rel a nuam. An news paper hi kawl le lai, Falam holh tiang in an chuah. cucu 2020 thimnak ah NLD nih teinak i hamithlak bak in an tuah mi a si. Cun The Voice of Democracy media ah an chief Editor pa hi NLD a sit bak a si tik ah cu hlan a catial mi rel ahcun nan theih ko lai,,, NLD tanh nak kong a tial ahcun el awk um lo bak in ca atial tawn mi a si. Cucaah 2020 thimnak ah hin The Voice of Democracy media ruang ah NLD nih teinak a hmuh ko lai ti hi kan rak zumh mi a si.\nHi lio caan ah lunglawmh awk ngai a si mi cu,,, nai hrawng a catial mi zoh tik ah NLD a si ko nin NLD a zumh ti hna lonak a lang pah cang. Pumpak in ka contact nain tlam a tling lo i aa ka leh mi cu thildik cu ka tanh cang ko lai,,,, rak hgnak ko uh tilawng aa ka chimh i chim le phuan a duh ning ka zoh tik ah NLD cung ah zumh lonak a ngei cang ti hi a lang. Ti ning te a si ko i NLD lei a tan lo ahcun Miphun Party caah le Chin Ram politics caah thawngpang tha taktak a si lai ti hi ruah khawh a si.\nThe Voice of Democracy Chief Editor pa hi NLD Party chung thil um tu ning a hngal ngai mi a si leng ah Ramkheel lei ah catial a zuam ngai mi a si i tutan 2020 thimnak ah ca a tial ding mi hi rel lai ngaih um ngai, zeicatiah NLD a sit bak si mi media pakhat nih NLD lei tanh in a dir ti lo ding mi cu a sawhsawh a si bak lo.\nChin Ramkulh ah Cozah theih pimi media an um lengluang ko nain raltha tein Party tanh in le politics caah aa hmaithlak mi medi an um lo. The Voice of Democracy tu cu vawlei pi theih bak in NLD tanhtu Media rak ti tawn mi a si. amah zong nih ka si ko a rak ti bal.\nCun Taungzalat media cu a um ve nain cu tluk in Chin Ram caah hmual ngei ngai in ca a tial kho mi a si lo. Thim lai a si bantuk in Political lei capar a tial kho mi media hi kan herh deuh mi le kan tih ding mi cu an si.\nTuan deuh zong ah The Voice of Democracy media cu NLD tanh in ca tamtuk a rak tial i fak piin soisel le doh zong a rak tong. Atu hi amah tein Chin Ramkulh Pengkip ca le holh in an news chuah ding a cawlcang ti a si. atu ning tein Miphun Party caah caan le a sining a pek i Holh phun kip in ca aa kan chuah piak khawh ahcun Miphun Party caah mipi nih kan vote kan bungh dih te ko lai ti hi zumh lo awk a tha lo.\nNote: Khah Miphun aiawh Party hna, catial thiam lo, catial huam lo mi minung 10 nak in catial a huam mi, ramkheel a lung lut mi 1 man a ngei deuh. vui khat ca an tial ah thong tampi nih rel a si. cucaah hi bantuk catial zuam mi Editor hna hi a lem zia thiam hna uh, nan lem khawh hna ahcun nan hlawk tuk lai hih. Hi capar hi keimah ka hngalh tawk in ka tial mi a si. NLD ka si ve tik ah ka thin phang i ka lungtha lo ngai. (By: Joel Van)\nNote, Mah ca hi amah Joel Van nawl peknak in thlahmi a si.\nAbiapi Ngai Mi Chinmi Ralzam Malaysia UN Ah RSD Interview Na Tuah Tikah


Ramthumnak ah um Chinmi an mualpho cik cek; A hleiin USA le Australia ah um mi an si\nChinmi Fim kan cawn pah a hau. Tulio Leng chuak hlah uh anti duhnak hi kan i fiang set rua lo. Inn na um ahcun tulio zawtnak COVID -19 in na him lai tinak asi. A vakmi cu zawtnak ka kawl titu khan i fiang hna u si. Chinmi tam nawn nih hi zawtnak kan ngei ve cang. Rian hmanh tuanlo awk thatlo caah a tuanmi cu zeitiawk tha hlah. Nain rian a tuanmi nak hmanh in inn lak vakmi hi kan hmuh deuh rua ti awk in kan si cang.\nChinmi kan chimh ngaih lo hi aw. Inn um uh tilio ah, Dum thingkung hau hna nan i fial hna, Inn remh hna nan i fial hna, Dum haukulh hna nan i fial hna, BBQ tuah hna nan i sawm hna, Rawlei hna nan i sawm hna. Hihi tha tein khua kan ruah a hau, nangmah ruangah midang harnak va pek hnatu khi asi. Midang zawtnak ngeih dingin nan i sawm hna he a khatmi asi.\nKhuaruat deuh hna u si. Ka au cawk tilo hi. Community kan ṭuan hi Mipi caah thiltha chuak seh ti kan duh caah asi. Mi rian na bomh hna kha, na dawt hna asi loin zawtnak kha na va thenh hna he a khat. Mi rian na fial hna kha zawtnak rak i lak uh na tihna kha thei pah tuah uh.\nKha fiangtuk in ka chimh hnu cun, nan i fiang ko lai dah. Fim cawng hna usi, Dam i zuam hna usi. Pathian zong nih nawl ngaih a duh hi philh hna hlah usi. Zawtnak na kawl hnu hna i Pathian sin damnak hal hna kha a dawh lai lo hi. Atang lei a senmi pawl hna kha tuahlo ding antimi hna asi kho kha. Siaherhnak taktak he. Credit- Moses T. Lian\nNote:- Mah kong hi a hman mi a si caah le mi tampi cu an facebook ah live bak in an thla lengmang i, mi tampi khuaruahhar ngai in an tuah hna. Midang rawl ei ding ngei lo i, an buai lio ah live in facebook ah BBQ le an hawi le he caw an ei tih lio live in an vun thla tawn, facebook ah hmuh ding a tam tuk caah ramthumnak ah um mi Chinmi kan thil tuah mi hi thatein ruah tthan tuah hna u si ti saduhthanak a um caah a ttial tu Moses T. Lian hal ta loin kan repost than mi a si\nBe the first to comment on "Ramthumnak ah um Chinmi an mualpho cik cek; A hleiin USA le Australia ah um mi an si"


NUG Nih Mipi Sin Ah Biakam Nak An Chuah Mi Thawng Thar – Thechinlandtoday\nNUG Nih Mipi Sin Ah Biakam Nak An Chuah Mi Thawng Thar\nadmin December 26, 2021 Leave a Comment on NUG Nih Mipi Sin Ah Biakam Nak An Chuah Mi Thawng Thar\nRamchung PDF hna sinah tlukruang tein hriamnam pek khawh dingin kan i zuam cuahmah lio a si tiah NUG Runvennak vuanci U Yi Mon nih Social Media hmang in mipi sinah a thanh. Nai i KNU Brigade-6 hmunhma Laykaykaw kahdohnak a chuah hnuin mizapi le PDF hna nih NUG sinah a rannak in hriamnam tling tein pek dingin an halmi kong he pehtlai in NUG Runvennak vuanci U Yi Mon nih a cunglei bantukin a chimnak a si.Cu lawng si loin U Yi Mon nih cun mizapi sin in ruahnak cheuhmi le nawlnak hna cu kan ngaih lai i ralhrang uknak a dih zaunak dingah a tak in kan ṭuan lai tiah a chim fawn. U Yi Mon nih social media hmangin mizapi sinah a chim/thanhmi cu a tanglei bantukin a si.\n“NUG/MOD (MOD-Ministry of Defense) nih mizapi hriamtlaih in dohnak kha tinhmi ngei tein kan kalpi ko ti hi theihter kan duh hna. A bik in hriamtlai dang kan hawile hna he ceihkhannak ngei in pakhat hnu pakhat tuahṭuan kan i zuam ko. Hi zawn ah Chain Of Command tungtlang ser hi a biapi taktak mi a si. Mizapi dohthlennak vialte i Chain Of Command cu NUG/MOD le hriamtlai dang hna he i bawm in tlangtlaknak hi a si. Atu lio i ramchung hmunkip ah a chuakmi kahdohnak hna hi Chain Of Command tangah a kalmi a si.Mizapi le tlangtlaknak kha NUG/MOD nih ṭuanvo kan lak i raldoh lei tlangtlaknak kha hriamtlai dang kan hawile nih ṭuanvo an lak ve. Hmunkip, kahdohnak kip le mizapi ralkap vialte hna sinah Chain Of Command a phak khawh nakhnga din lo tein kan i zuam peng. Kahdohnak ah kan ralkap hna hliam an tuar, an thi ti thawng nan theih paoh ah NUG cungah nan phunzainak zong kan theihthiam tuk ko. A bik in social media ah NUG hi zeidah an tuah tiin mawhchiatnak a ummi hna zong kan tuaktan peng ko”.\n“Asinain raldoh ningcang le tinhmi hna cu biathup an si caah mizapi sinah chimphuan thlu awk a ṭha lomi an um, cucu nan kan theihthiam nak lai kan in nawl hna. Minung tlawm-tam, tangka thazaang le hriamnam kong hna cu biathup an si. NUG/MOD nih kan ngeihmi Resources vialte hi santlai bik le hmualngei bik in hman kan i zuam ko ti hi kan in theihter hn.Atu ah hin Regular PDF tampi cu Chain of Command tangah fekfuan tein dirh an si cang bantukin hriamnam kong zongah ramchung dihlak tlukruang tein pek khawh kan i zuam cuahmah ko. Khatlei ah kahdohnak dirhmun zoh in biapi deuh in pek hmasa mi hna zong an um ti hi thanh kan duh hna. Ral kan doh tikah hriamnam hi a biapi tukmi a si ko nain hriamnam a paoh ah raldoh khawh cu a si ve lo. Nawlpek tlangtlaknak (Chain Of Command) ṭha tein sernak, hriamtlai hawidang hna zumh ngamnak le i bawmhnak, phurhthiarnak le pehtlaihnak, ningcang tuahcia mi bantukin ṭha tein cawlcangh khawhnak hna hi an biapi tuk hringhran”.\n“Atu ah hin PDF hna cu hriamtlai hawidang hna he i bawm in kahdohnak hmunhma ah ral an do cuahmah cang i raldoh dingin timhcia a simi PDF tampi an um fawn. Khatlei ah tuanbia ah kan ton bal lomi mizapi dirkamhnak le hriamtlai bu hna lungrualnak tangah hi dohthlennak hi kan hlawhtling hrimhrim lai tiah kan zumh. NUG zong nih a dikmi lungput he kan thazaang dihlak chuah in kan cawlcang peng ko ti zong theihter kan in duh hna. Ralhrang hna kut a tuartu mizapi le raldohnak hmun ah nunnak thap in ral a do mi kan ralkap hna caah thazaang peknak bia le dohthlennak caah a ṭhahnem dingmi bia hna kha tampi in chim cio dingah kan in nawl hna. NUG/PDF hna hi caan pakhat cu kan pe rih ko u. Nan ruahchanmi theiparṭha an chuahpi ko lai. Ralhrang uknak kan sauter hrimhrim lai lo tiah kan in kamh hna. Kan ramkap hna le mizapi thapeknak le ruahnak cheuhmi hna zong ṭuanchuah dingin timhcia kan si peng ko”. Lettu: Salai CP Lian (CEO of TCP)\nChristmas Ni Theng Ah Mipi Cei Lak An Thah Hna Leng Ah Kah Doh Nak Hmun Kip Ah A Chuah Nak A Ruang →\n← Chin Ram Kulh Chung MP Pawl Inn Le Biak Inn Tiang Ralhrang Nih An Chuh Thluah Mah Hna


BREAKING NEWS: HAKHA MOTOR PAKHAT AA LET – The Chinlung Post\nBREAKING NEWS: HAKHA MOTOR PAKHAT AA LET\nBreaking News: Hakha BEHS No.3 chak ah motor pakhat break rawk in aa let, aa hliam mi an um lo. Nihin September 11, 11:40 hrawng Hakha ah lungphur mi motor (Forland) pakhat cu Gospel Baptist Biakinn chuk in a break rawk (poh) i BEHS No.3 chak ah a va let, tiah kan theih.Motor khaaltu nih a zuultu (spears) pahnih cu a zuanter manh hna. Aa khawng cu an um lo,” tiah motor aa lehnak hmun ah ahmutu pakhat nih The Hakha Times ah a chim. Credit: The Hakha Times.\nThawngpang dang: CNF/A chungin chimnak nawlngeitu Salai Htet Ni nih fiang tein a chim cang. Nai hrawnghrang ah kan Unau tthenkhat hna cu Mindat CDF ah Chin ralkap CNA pakhat hmanh an i tel lo tiah an chim. Hi ruangah Chinmi tthenkhat hna nih CNA cungah an lungtlin lonak tete zong an langhter pin ah, a soisel lenmi zong tampi an um hna.\nMindat Chinland Defense Force ah CNA nih nan ralkap nan thlah hna maw thlah hna lo, Mindat CDF nan bawm hna maw tiah CNF/A chungin chimnak nawlngeitu Salai Htet Ni cu tuzing ah biahalnak an tuah. Lehnak a tuahmi hna cu Mindat CDF ah hin kan i tel ko. Kan ralbawi pakhat zong akal ko. Culawng siloin Mindat ah minung pakhat zong hliam atuarmi a um tiah a chim chih.\nKan Ralkap CNA/ CDF nih i ralrin ding mi thil biapi pakhat. Ral kan tuk tikah raltuk a dih hlan bak ah raltuk lio live thlah le facebook cung hmanthlak tar kan hman. A tak cun ral a tu cuahmah mi sihtan (hmaikal) ralkap hrimhrim nih ralkap tlaihmi i chawnhnak Walkie- talki phone dah lo cu simcard le internet data ummi phone i tlaih lo ah a tha bik. Cucu kan him nak a si lai tiah ka ruah.KIA ralkap pawl an dirhmun pakhat te i cawn awk ka duh ngai mi cu ral an tuk tik ah an hmaikal ralkap pawl khi live thlah chim lo phone hmanh i put ter an duh hna lo.\nMah belte an lak ah ral an i tuknak record a rak latu cu an um ve i mah pawl tu nih cun heh tiah record tha tein an tuah i ral an tuk dih hnu ah hmanthlak he tling tein mipi sin zamhnak an tuah tawn. Nai hrawng KIA raltuk lio live thlah hmang pawl khi KIA taktak an si lo.Hi kong hi biatak deuh in kan ralkap nih ruah ah a tha.Caan saupi ral kan tu kho men. Kan Phone ah data/internet hna a um hrimhrim i kan on ah cun kan umnak khi Ralhrang pawl nih fawi tuk in an theih khawh mi a si caah phone facebook le internet kong hi kan i ralring ah a tha. A herh cun raltuk lio record a latu ser i anmah nih tha tein la ve hna seh. Raltuk a dih puai a dih cang ti hnu ah mipi sin thanh ding si ko. Raktuk lio live thlah le thawngzamh hi Kanmah le kanmah Dalan kan tuan bantuk si.Mipi lei zong i ralrin ding si ve. Ralrin nak ca le siaherhnak he, Credit: Tluang Ceu Thang.\nBIAFIANG CNF/A LEI NIH FIANG TEIN AN CHIM CANG\nLUNGLER SAKHAN KAH RUANGAH A ZAAMMI HNA CU MIZORAM LEI KHUA 2 NIH AN DON HNA


I Ralring Usih, Kan Cungah Atlun Sual Tikah CDF maw Mawhchiat Lai Cih\nZapi Sin Nawlnaknak le Ralrin Ding Thawngthanhnak- Ralhrang hna nih hriamnam bochan in uknak chuh an kan timh caah mizapi zalonnak, nawlngeihnak le mahte uknak nawl a tanhtu hna nih nunnak thap in dothlennak kan tuah cuahmah. CDF-Hakha zong Hakha peng mizapi caah siseh, Kawlram pumpi caah siseh, hmailei tefa hna ca tiang in siseh, dinnak a kawlmi bu a si.\nKan miphun le ram caah tih a nungmi ral paohpaoh dothlen ding le miphun le ram caah thiltha chuahpi ding in nunnak kan thap cang. Ram le miphun caah na ruahnak thinlung, na chawva le thazaang chuah ve ding in kan in sawm.\n1. Dotla lomi ralhrang cozah caah zungkai le riantuan siseh, chawva le thilri in bawmh siseh, phung ning loin pekmi lak ti bantuk hman lo ding.\n2. Dotla lomi ralhrang cozah nih lemsoinak ah an hmanmi nawlngeihnak, chawva, tender le project pawl lak le tuan hman lo ding.\n7. Dothlennak minung hna pumpak min cawi in siseh, dothlennak he pehtlaiin thil a cangmi pawl kongah tuanvo ngeitu theihpinak tel loin siseh, chimrel, catial le langhter ti bantuk hman lo ding.\nA cunglei mizapi sin nawlnak he pehtlaiin nawl ngai lomi cungah thil pakhatkhat a can ahcun ralrin pek cia a si tiah ruah a si lai. Chinland Defense Force – Hakha\nDr.Van Ram Uk: BAWIPA nih Aung San Chungkhar An Ci Ahmih Hna Lai (VIDEO) →\n← Thantlang MP Pu CHAN HAM nih Thau Khua I Thantlang Peng Ralzaam A Veh Hna Lo


RALKAP MINUNG 2000 NIH MIN AUNG HLAING AN CHUAK TAAK – The Chinlung Post\nRalkap minung thonghnih hrawng nih Min Aung Hlaing chuahtaak in CDM an tuah cang. Ralhrang kawlralkap hna nih nawlngeihnak an lak hnu Thlaruk chungah CDM atuahmi ralkap pawl hi minung thong hrawng an phan cang tiah an langhter. Hi konghe pehtlaiin People’s Board of Directors Lieutenant General Lin Htet Aung nih a tanglei bantuk in a chim.\nRalkap bak in a rak lutmi hi minung thongkhat le zanga hrawnghrang an si i, palik in alutmi pawl he fonh hna ahcun thonghnih renglo an si lai tiah Irrawaddy thawngzamhnak ah a chim. People’s Board timi hi ralkap in CDM a tuahmi National Unity Government le CDM he attuanmi ralkap konghe pehtlaiin bawmchantu an si hna.\nHi bu ah director a ttuanmi Lieutenant General Htet Aung zong hi ralkap sianginn in a dihmi a si i, Shan ramkulh nichuahlei Light Infantry Division 528 ah Tat Khwe (တပ်ခွဲ) tuanvo latu asi. Amah hi a liamcia April thla thok in CDM atuahmi a si. CDM ah a lutmi ralkap pawl chungah Colonel rank tiang a phan mi hi minung za renglo an si. Cun training apetu zong an um hna i, meithal he raltuknak hmun ah a ummi zong an i tel tiah a chim.\nCabia dang: NUNNAK PAKHAT PE SIANGTU HNA CDF/CNA. Pakhat te lawng ngeihmi thil hi a sunglawi khun tikah midang va pek hi a fawimi a silo. Kan Bawipa Jesuh lawng nih vawlei a dawt hringhran caah a fapa ngeichunh te a pek. Mi pakhat nih vawlei pumpi co dih hmanhsehlaw a nunnak a sungh tung ahcun zei tal a miak hnga maw? Miak hlah a ti bantukin zeizong vialte ngeih ko zongah kan nunnak pakhat te lawng a simi hi kan thih ahcun kan ngeihmi vialte santlaihnak a ngei lo.Cucu nunnak pakhat te lawng kan ngeihmi a singlawi tukmi cu ui lo tein miphun le ram dawtnak ruangah nunnak pek a siangmi CNA/CDF/ CNO/CNDF pawl an si.\nLai meithal thalpak he hriamnam tha aa ngeihmi ralkap dirhnawh cu hohmanh nih an ngamhmi a si lo nain dawtnak a tthawn tikah nunnak pek kha Miphun le ram caah a si ahcun tiin thih le nun ri ah zan ih merem lo le rawl ei chungpil kho loin ramtlawng sa bang zingzan thlu lo ruahsur nilin thlu loin fingkip tlangkip an cul. Kan pupa hna keneh dawh zultu mino nan si. Laimi pa raltha an ti tawnmi a hung lang i Vakok nun tahchunh in zumhtlak nun aa tahchunhmi hna miphun le ram caah zumhtlak tein dir tti caan a cu.\nChungkhar ah nuam tein khua a sa mi mino hna chungkhar, nu le pa, khua le ram le hawikom dawt he tthen in Lai thalpak he raldoh i thawh hi a fawimi a si hrim lo.Meithal nakin a tthawng deuh mi lungthin ralthatnak he miphun luatnak caah tiah thih ngamh mi hawidawt hna upatnak kan in pek hna. Sunghno nu le pa nih innka tung tlaih in fadawt kir zai rel tawn ttheu lai i semmawng hngakchuan le thaisung dawt hna nih papa te a nun him hnga maw tiin mitthli he kan biak zingnu sinah thla za cam tawn ttheu hna lai mu.\nGideon le a ralkap teinak a petu Pathian nih teinak in pe ko hna seh. Raltuknak hi Video lawngin kan zoh tawn i kanmah cungah a tla lai ti zong kan zanmang hmanh ah manh bal lomi kan duh lomi kan cungah a tla tikah midang nih va doh ko hna seh ti caan a si ti lo. Midang thi hna sehlaw kei nung ning ti awk tha ti lo. Ka miphun le ram caah ka miphun an thihnak ah thih ve le nun ve kan i thim a hau cang. Kan dam ah Mino tampi kan um ko nain CDF/CNA ah tlawm tuk lawng thawh a si tikah lung cu a hmui kho dih lo.\nA dam ko i fim ko mi nih tutan thil kong ah cun i thawh a hau cang. A dam ko i a lungfim ko mi mino tho u sihlaw kan ram sersiamnak ah hmainor u sih. Minung hi nunnak pakhat lawng kan ngeih i a sunglawimi nunnak ah mah nunnak hmanh ruat loin miphun caah ngeihchun nunnak pakhat pe a siangtu vialte upatnak sang bik kan in pek hna. Nunnak pakhat te lawng a simi hmanh hawidawt hna nih an pek siang lioah kan nun i kan dam ko ahcun kawl than a simi suingun chawva tal in zaanghleicuai ve cio rih ko u sih.\nTu hi thazang, chawva le nunnak le thlacamnak in kan ttuan khawh lio caan a si cang. Nunnak pakhat lawng a pe siangtu nusal/pasal tha hna vawlei hmun chung nan ralthatnak le nan i pumpek i miphun nan kilvennak cu chimrel dai ti lai lo. Pathian nih teinak thantar kan zar hlan tiang nundamnak he lam in hruai hna sehlaw kan miphun luatnak caah Pathian nih in hmang ko hna seh. Catialtu. Salai Pathawng


Vanzang Khuami Nih kan miphun ralkap caah emergency in $200k lengkai pi thazaang an chuah – The Cherry Par\nJune 14, 2021 Cherry News\nTutan dohthlennak hi kan tei hrim ko lai. A ruang cu kanmah khua, khuate pakhat bakbak hmanh nih thazaang kan chuahmi hi a men ti lo i kan miphun ning in lungrual in rian kan t’uan taktak ahcun SAC ralhrang nih celhci kan si lai lo. Kanmah khuate pakhat lawng hmanh nih a tanglei hi kan tuah cang i hmailei ah a herhning in karhlan chap kan itim.\n1) Ramleng khuasa nih khuami laihritlai chungin cozah rian a nuarmi bawmhnak kan pek i kan khua ramri chungah hmun a khuarmi miphun ralkap tiangin kan telh chih hna.\n2) Laitlum khuami nih fak deuh in ral a thawh tik caah an herhmi eidin le thilri zeimawzat kan zalh i hmailei zongah laihlum hruaitu nih khua an khanning poah in chapchin thluamah kan itim.\n3) Kan tlang tluan le peng hoih in cawlcanghnak poah ah khua min in thawhvo tukmi kan pek dih.\n4) US khuasa khuami nih kan miphun ralkap caah emergency in $200k lengkai pi thazaang kan chuah cang buin atulio ah an herhmi cunglei ral vennak hriamnam lian zalhnak ding caah bawmhnak pek dingin biachahnak lianpi kan tuah chap cang i a tlamtling lai tiah kan i ruahchan. Miphun ralkap caah hiti thazaang kan chuahmi hi kan khuami chungin miphun ralkap ah bawi le rank sang an um ruangah asi lo (miphun ralkap ah kan khuami in bawi pakhat zong an um lo), hmailei kan miphun, kan vawlei le biaknak zalennak caah fak deuh in dirkamh hrimhrim an herh tiah kan cohlan caah asi.\nKanmah khua, pengtlang le Khrihfabuu cio nih teimak chuah in kar kan hlan ahcun kan dohthlennak hi kan tei hrimhrim ko lai. Atu zong hi kan tei cuahmah cang ko. Chin ram ah dotlalo SAC ralhrang cozah nih ningcang tein cozah rian an kalpi khawhmi a um lo tluk asi. A biapi bikmi cu Pathian bochan buin lungthawng le lungsau in hmai kan nawr chin thluahmah asi. Credit: Biak Hnin Sang\n← Thawngtha Tuk; Rohingya Hriamtlai Phu Nih Ral Kan Tho Ve Cang Lai, Tiah A Thanh Cang\nZualko: Mizoram Ah Dilkawn Khua Ah Nu Pakhat Nau A Ngeihnak Ah A Nunnak A Liam →


Caankarlak Myanmar Cozah (NUG) nih Ralkap Bu Thar Dirh a Timh – Hakha Cherry\nTlangcungmi hriamtlai hna he ceihmainak ngeih lio a si ko nain Myanmar mipi runvennak ca ah ralkap bu dirh ding in timhtuahnak kan ngei, tiah caankarlak Myanmar cozah “National Unity Government” (NUG) nih nihin April 16 ah an tuahmi Press Conference ah an langhter.\nNihin ah caan karlak Myanmar cozah thar tlamtling tein an dirh khawh caah Yangon ah cun zaan sml. 7:30 hnu ah mizapi nih minute 3 chung zapei benghnak an ngei hna.\nBy-The Chin Journal April 16, Yangon\nHmanthlak: April 16 ah tlamtling tein an dirhmi caan karlak Myanmar cozah (NUG) Cabinet chungtel pawl.\nAibur Khuami 3 an Tlaih hna Hnu ah Ralkap nih Aibur Khuami pawl Zenthong an Apter Hna.Thantlang peng, Aibur khuami minung pathum ralkap nih an tlaih hna i, an phone chung ah zenthong hmanthlak an hmuh caah Aibur khuami pawl cu ralkap nih zenthong an apter hna, tiah thawng kan theih.\nAibur khuami Duh Hu Thang le Tin Maung cu April 9 ah Thantlang in Hakha lei an rat lio ah Hakha khualuhnak checkpoint ah an tlaih hna.\nCun, motor mong a simi Sang Maung zong April zarh khatnak ah ralkap nih an rak tlaih. Zei ruang ah an tlaih timi theih a si lo.\nZenthong apnak ah Hakha Runtlang ralbawi Col. Zaw Min Tun zong Thantlang ah a kal ve, tiah kan theih. By-The Chin Journal April 15, HakhaHmanthlak: March 9, Hakha khauchung ah ralkap an i chawnh lio.


411. CEUNAK KHA RUN THLAH TUAH ~ Chin Mission Church\n411. CEUNAK KHA RUN THLAH TUAH\n1. Sualmui lakah na mi vialte kha an tang, Ceunak kha, (ceunak kha) run thlah tuah; (run thlah tuah) Khamhnak an herh na in an kaltak dih cang, Khamhnak chung, (Khamhnak chung) au than hna.\nCHO: Maw Pathian, (Maw Pathian, sualnak a) sual a kan thlah piaktu, (kan thlahpiaktu) Khua zakip mi au hna law,(au hna law); Na hmaiah (Na hmaika ah) kun cio ko hna sehlaw, (kun cio ko hna sehlaw) Zungzal nang thangthat awkah. (Zungzal nang thangthat awkah.)\n2. Na phung-chimtu nih an halpiak hna nak kha, Run ngai law (Run ngai law) bawm tuah han; (bawm tuah hna) An sual hremnak chungin an luat khawh nakhnga, Ceunak kha (ceunak kha) run thlah tuah.\n3. Jesuh vel kha mi vialte sinah phan seh, Ceunak kha (ceunak kha) run thlah tuah; (run thlah tuah) Khrih ruahnak bantuk an ngeih khawh cio nakhnga, Ceunak kha (ceunak kha) run thlah tuah.


S. Korea nih Kawl Ralkap fak tuk a hrem ve cang hna! Min Aung Hlaing caah cun mangchia taktak a si ko cang hih! – Chin World News Evening\nBy Salai Van Lahnin|March 12-2021|Myanmar ralkap nih rampi nawlngeihnak (hramhram uknak) a lakmi cu phungning loin a lak hnuah hramhram uknak an lakmi kan duh lo tiin lamzawhtu mipi sualnak ngei lomi hna cu ralthuam le hriamnam hmangin an tuk velh hna, an kahthah hna, rammi an tlaih hna. Cuti bantukin an cawlcangh caah South Korea nih ralkap he an i pehtlaihnak cu tuni March 12 ah a chah.\nMyanmar ralkap le South Korea (S.Korea) pehtlaihnak le rianṭuanṭinak cu ralthuam phunphun i cawknak in le thil dangdang a pehtlaihmi le rianṭuan ṭikhat an si. Ahlei khun in Myanmar ralkap nih South Korea serchuahmi ralthuam phunphun hna cu a cawk in a lak tawn hna. Atu ahcun, South Korea nih Myanma ralkap cawlcanghning le rianṭuanning cu a lungtlin lo ruangah a ralthuam a zuarh duh ti lo i an i pehtlaihnak zong a chahchih fawn.\nMyanmar ralkap nih South Korea ram nih sermi ralthuam phun dangdang hna lakah ralkap uknak duh loin lam a zawhtu hna (sanda a piahtu hna) hremnak mitthli tlaknak bomh cu 2014,2015 le 2019 ah a rak cawk hna. A hlanpi i a rak cawkmi hriamnam hna cu Myanmar ralkap nih tuchun ni ahcun anmah uknak duhloin lam a zawhtu hna mipi hremnak a hmang i a ngeihciami dih sehlaw cawknak hmun a ngei ti loh.\nCu lawng hmanh si loin, Myanmar rampi ṭhanchonak caah tiin bawmhnak a phunphun a pekmi le tlaihnak an ngeimi vialte zong South Korea nih a thar in ṭha tein kan zoh ṭhan lai tiah cathanh a chuah i tutan Myanmar rampi buainak ah mipi dirpi nak le Myanmar ram a dam i a ṭhat ṭhan khawnak hnga vawlei cung ramkip hna cu a si khawh chungin rianṭuanṭi dingin a zuamnak lai zong mipi sinah thanhnak a tuah chih fawn. Chirhchan: VOA


Democrat rual nih senate floor ah lungtlinlo nak langhter an I tiim Achan le ruang – Thechinlungnews\nDemocrat rual nih senate floor ah lungtlinlo nak langhter an I tiim Achan le ruang\nUSA mithim in Covid bawmhnak kongah Donald Trump nih $2000 tal si seh tiah arak ti mi cu house ah cohlang a si hnuah senate ah Minority leader Chuck Schumer nih covid relief package kong ah ceih ding in chuahpi a timh mi cu senate Majority Leader Mitch McConnel nih blocked a tuah.\nDonald Trump nih a lungtling loning kong biatak ten heh tiah a chim. Buainak pakhat a vun ichap than cang. Donald Trump nih Article 1. Section 230 hlawthlonh a duh ning kong biatak ten a chim peng.\nRepublican pawl zong nih an cohlang piak ko cang, Natein Democrat pawl nih an duh lo. Senator Barnie Sander nih covid kong an ceih tthan ah cun senate floor boycott system ah buainak an ser lai tiin a chim. Defense bill ah President Trump nih veto power a hmang, natein Senate majority Mitch nih veto power cungah nawlhngeihnak a ngei tthan hoi.\nMah hnuah Senate ah cohlang a si. A hnuah Trump nih min thutnak a tuah duh lo. $600 cu a tlawm tuk tiin minung pakhat caah $2000 si seh tiin heh tiah a duh ning a chim.\nTrump nih a chim ning ah cun “Covid ruangah US mipi an tuar ning a fak tuk caah a tlawm bik ah minung pakhat ah $2000 phawt si seh. Politician pawl nih mah le dirpi tu sin ah heh tiah tangka kan phawt tawn mi hi dawnghter ding a si cang tiin a lungput fiangtein a chim\nMah bantuk US mipi nih harnak an tawng mi hi an mah palh ruangah a si lo, US mipi ruangah asi lo China virus ruangah a si, Cucaah $2000 hi bawmh ding an si. Mah $200o hmanh hi a tlawm tuk mi a si\ntiin heh tiah lawmaker pawl, $2000 pek i a cohlang lo mi hna cu a phomh hna. Mah bantuk China virus ruangah US mipi ei le ding kongah buainak le harnak an tawng tuk ding mi a si lo tiin a chim. Mah bill hi House ah minung pakhat caah $2000 si seh tiah an ti $600 cio pek siseh tiah an rak cohlang hnuah passed tthan a si. Senate ah kuat a si.\nSenate ah mah bawmhnak kong hi heh tiah an ceih hnuah Senate minority leader Mitch McConnel nih a cohlang duh lo ruangah mah bawmhnak kong hi dawnghter tthan a si\nRepublican mi tampi Senator Rubio, Graham zong nih minung pakhat ah $2000 hi an duh, tha an ti ning an chim cang. Natein House Leader Mitch nih a cohlang lo ruangah dawnghter tthan a si. Source-RTK\nBe the first to comment on "Democrat rual nih senate floor ah lungtlinlo nak langhter an I tiim Achan le ruang"


Hi Mizo Kan Unau Pa Hi Zaangfah Tuk A Si, Bawmh A Herh Tuk Hringhran. A Chung Hmanthlak Hi Na Hmuh Ahcun – The Cherry Par\nHi Mizo Kan Unau Pa Hi Zaangfah Tuk A Si, Bawmh A Herh Tuk Hringhran. A Chung Hmanthlak Hi Na Hmuh Ahcun\nDecember 26, 2020 Cherry News\nVawleicung ngai hi a poi tawn ko, Mizoram kan unau pakhat a simi cu taksa dam lonak ruangah lengah chuah kho ti loin innchung ah a khumhnak kong le a hlan a muisam le atu lio a muisam kong zong a vun langhtermi hmuh tikah zaangfahtuk a si ko. Hi bantuk zawtnak hi a um bal tluk lomi zawtnak zong a si men lai. Minung thi in a kalmi maw a si hnga pakhat khat chambaunak a um ca ah maw a si hnga, zoh tikah thinlung cu a nuam kho hrimhrim lo.\nZei hmanh ka hmuh fiang ti lo ruangah innchung ah ka khumh ko cang. Nan ka bawmh khawh ahcun ka lawm tuk ko hnga tiah thawngthanhnak a vun tuahmi hmuh tikah thinlung a khuai tuk hringhran ko. Thil sining fiang tein theih a duhmi nih inbox in chawnh khawh ka si. A hlan kan muihsam le atu ka sining muisam zong hmanthlak in ka vun langhter tiah a chim.\nNote: Hi thawngpang kong hi kanmah ruahnak in kan tial chommi a si lo, Mizo World News group ah an thlahmi kan hmuh tikah mipi nih hmuh ding le theih ding ah a tlak ko tiah kan ruah caah kan vun langhtermi le kan vun phawtzamhnak a si tiah mipi theihter kan in duh ko hna.\nRelchap duhmi caah thawngpang dang. 𝐒𝐭𝐨𝐧𝐞, 𝐌𝐚𝐧𝐚𝐟𝐨𝐫𝐭 𝐥𝐞 𝐂𝐡𝐚𝐫𝐥𝐞𝐬 𝐊𝐮𝐬𝐡𝐧𝐞𝐫 𝐭𝐞𝐥𝐡 𝐢𝐧 𝐓𝐫𝐮𝐦𝐩 𝐧𝐢𝐡 𝐚 𝐓𝐡𝐚𝐫𝐢𝐧 𝐌𝐢𝐧𝐮𝐧𝐠 𝟐𝟔 𝐚 𝐍𝐠𝐚𝐢𝐡𝐭𝐡𝐢𝐚𝐦 𝐡𝐧𝐚. Caansaupi a dirpitu Roger Stone, a campaign chairman hlun Paul Manafort le White House senior adviser Jared Kushner i hringtu a pa Charles telh in Wednesday ah khan Trump nih a tharin minung 26 ngaihthiamnak a thanh. Trump nih an sual a ngaihthiammi hna hi amah a tanhtu, asiloah a chungkhar he pehtlaihnak a ngeimi pawl lawng an si. A term a dih lei sangah, a aiawhin tazacuainak a kalpitu a minung hna chawhkanh in sual ngaihthiampiaknak cu hnawhnam ngaiin a kalpi i, a hawikawm, rii ngeilo in office i rian a tlaih chungah a zeiti paoh in amah a tanhtu pawl cu sual ngaihthiamnak laksawng a chuah ta hna. Tutan a ngaihthiammi lakah Manafort le Stone hi rengsang taktak an si i, mini an thangchiat ngaimi Trump adviser hlun a si. Hi hna taza a cuaitu hi special counsel Robert Mueller kha a si i, sualpalhnak a tu le tu biaceih a tongmi an si.\nManafort hi a inn tangah thong an thlaak i, a fonghnak ah khin a sual ai phuang i, Mueller he rian tuanti dingin lungtlinnak a tuah. Cu hnu zongah cun biaceihbawi pawl a hlen than hna. Stone belte nih cun President humzual duh ruangah Congress pawl a dehhlen ve hna nain, a sualnak ai phuang thai ti lo. Bank le tax kongah, ramdang he phungbuar in pehtlaihnak a tuah caah, tehte an hmanmi pa thalo in a ziah caah, Manafort hi kum 2 thong a thlak i, Covid-19 ruangah kadang ah an thial than. A sunghkhaan dingin Trump nih Stone a chimh hlan ah khan, Congress nih an auhmi tehte a hrocer ruang i sual an phawtmi cu Trump nih tu kum awtka ah khan a ngaihthiampiak. Tax kongah le, tehte a hrocer caah le campaign phaisa ningcanglo in a hman caah, tiin 2000 tein khan khahlan New Jersey US Attorney Chris Christie nih Charles Kushner hi taza a cuai bal cang.\nTax kongah voi 16 tiang sualpalhnak a ngei, voikhat cu federal lei in tehte a tuanmi a naunu pasal thalo in a hrocer. Voikhat cu Federal Election Commission a hlen fawn hna. “Tazacuainak ka kalpimi chung vialte lakah C. Kushner nih a buarmi sualnak hi a zualhmabikmi a si. A maakpa William Schulder lila nih cun 2003 in khan a ralchanh in tehte a tuan” tiin Christie nih 2019 ah khan a chim. William hrocer a duh caah cun, Kushner nih hlawhhlangnu a hlan i, Bridewater, New Jersey ah a ummi motel pakhat chungah cun William cu nuva siti dingin a soilemter. Cu motel ah cun Kushner nih video camera a rak thuh ziar. Cu video a zeihmi cu a farnu (William nupi) Esther a hei kuat. Asinain, a donghnak ah cun a hlawh a tling hlei lo. An nuva cun cu video cu biaceihbawi sinah an chuahpi i, biaceihbawi pawl nih cun minu cu tlaih dingin an hlathlai colh. Cu in cun hlawhhlangnu zong cu amah Kushner lehlam cu a ngiar ve lawlaw cang.\nTrump nih khahlan California GOP Rep. Duncan Hunter a sual a ngaihthiam a thaizing bakah Hunter a nupi Margaret zong cu Wednesday cazin chungah a telh colh ve. Campaign fund a pumpaak caah thei na ko bu in le lungthotein a mersan ruangah nikum ah khan Margaret hi sual an phawt mi a si. Rengsang minung a ngaihthiammi hna pinah a dang minung 20 thiam tutan ah Trump nih a ngaihthiam hna. Cyber kong, meithal kong, mail dehhlennak kongah tlaihmi an si hna. Cu bantuk sualnak a buarmi lakin minung 3 a ngaihthiam hna. Tuesday ah khan ngaihthiam dingin cazin a laakmi hna lakah hin khahlan campaign tuah a bawmtu George Papadopoulos, khahlan US congressman Chris Collins le Iraq i mibu a thattu Blackwater guards lakin minung 4 an i tel i, cu hna cu an dihlakin Wednesday ah an sual ngaihthiam piaknak thawng a thanhpiak hna. Alex van der Zwaan zong ai tel ve. Anih hi the Dutch sihni a si i, Mueller kong hlathlaitu hna sinah lih a chim caah ni 30 (30 days) lawng thong thlak dingin bia an chiahmi pa a si. 2006 lio ah hriamnaam ai ken lo mi document zong ai ngeih rih lo mi mipeem pakhat an kah hnu ah a sualnak solhnak ai timtu Border Patrol agents 2 zong ngaihthiammi ah an i tel. Cun, a thli in drug a zuar mi hna, kum tampi thongthlak dingin biakhiah a si cangmi hna zong an i tel.\nTrump a term a dih cang lai, ti thei in heh tiah West Wing lei ah sualngaihthiamnak hal in phone a chawn na, email a kua hna, tiin an i tuai lulh ko hna. Cuhlan chung kha cu a hawikom, chawva in a bawmtu le Fox News biachimtu pawl ai rinh deuh hna i, sualngaihthiamnak an halmi pawl hi zei ah a relpiak tuk hna lo. Tutan minung 26 chungah hin minung 3 ca lawng hi Justice Department Office of Pardon Attorney sinah nawlnak a tuah bal mi an si. November lio i minung 27 a ngaithiammi hna chungin khan minung 8 ca lawng hi kan tawlrelmi a si, tiin JD office nih CNN ah an chim.\n𝐌𝐮𝐞𝐥𝐥𝐞𝐫 𝐤𝐨𝐧𝐠 𝐡𝐥𝐚𝐭𝐡𝐥𝐚𝐢𝐧𝐚𝐤 𝐡𝐞 𝐚𝐢 𝐩𝐞𝐡𝐭𝐥𝐚𝐢𝐦𝐢 𝐡𝐧𝐚 𝐧𝐠𝐚𝐢𝐡𝐭𝐡𝐢𝐚𝐦 𝐚 𝐬𝐢 𝐦𝐢 𝐚𝐧 𝐭𝐚𝐦𝐝𝐞𝐮𝐡. Amah kong he pehtlaihnak a ngeimi national security kongkau i hlathlainak a tuahtu paoh cu zumh hna lo dingin Trump nih a minung pawl hi thazaang a pek zungzal hna caah, tutan zongah hin an sual a ngaihthiammi hna lakah hin Mueller nih hlathlainak a tuahmi ruang i sualphawt a tongmi hi an tam khun, tiah theih a si. Manafort le Stone i an palhnak hi amah Trump he ai pehtlaimi a si sual ah cun, Trump nih an sual a ngaihthiam te hna lai, tiin a nehhnungbik i Mueller nih report a tialmi ah khan a langhter bal cang. Stone nih Trump ralchanh in bia a chim duh lo tikah, 2016 lio biaruahnak an ngeihmi ah khan Trump le Stone lih an chim le chim lo Mueller nih biahram a chat kho thai ti lo.\nManafort le Stone a ngaihthiam hna nih hin Mueller nih hlathlainak a tuahmi thumhthlaak ai timh pengnak a langhtertu a si. Trump a campaign le Russian nih US election a hnuarsuanmi kongah hi hna 2 hi an lunghrimhbik mi hna cu an si. Stone bantuk i biatak chim a duh lo mi minung hi cu Congress siseh, JD siseh, phungkalpitu hna siseh, American mipi tiang zong nih dantat an si mi hi an hmuh hrimhrim awk a si. A sual ngaihthiam cu silehlam cang, tiin federal Judge Amy Berman Jackson nih a chim.\n“Biatak chirhchan in ramdang nih hnahnawh an kan peknak kut chungin kan thimmi hna representative nih kan election humzual dingin a mikip nih an i bochan hna. Hihnu ah zeika zawn in dah hnahnawhpeknak hi ai thok te lai, asiloah mizei lei kap ah dah kan tan deuh awk a si, timi hi ahohmanh nih theih kho rih lo. Cucaah, hi bantuk kongkau i kan lungretheihnak le vansannak kong hi party pakhat cungah ai fut awk a si lo” tiin Jackson nih a chim.\n2016 lio i Trump campaign ah biapi rian a tuanmi, Manafort i caan saupi a deputy a si mi Rick Gates belte tutan ah ai tel lo.\n“Politics nih mi hi a chiatchuah hna lo. Mi nih politics hi kan chiahchuah,” tiin Jackson nih Manafort le Gates an sualnak kongah a chim. Georgia i a ummi federal thonginn ah thla 40 chung tla dingin an kuat hlandeuh vak ah July ah khan Trump nih Stone a ngaithiamnak ca a kuat bal. Congress a deh hna, tehte a hrocer, Russia kong an hlathlai lio congress committee nih tuahphung an zulh mi a tuaitammi telh chih in, Stone hi 2019 November ah khan sualnak phun 7 in taza an cuaimi pa a si. Stone hi cu 2019 January ah khan Florida a inn ah FBI nih an vung tlaih. Trump belte hi cu President a si caah a sualnak tehte khaan ter khawh a si lo i, departmental policy ningin hnek khawh zong a si lo, tiin Mueller nih a chim. Manafort hi cu bank le tax kongah 2018 August ah khan an tlaih i, cu hnu cun US ralchanh in buaibainak tuah ai timhmi le dinhnak tuaitam a timh ruangah a sual an chap thanmi pa a si.\nRussia ah i dornak a kawltu Ukraine president hlun telhchih in Ukraine politicians tampi he a thleite in an consultant a tuanpiaktu a si. Cu i a phaisa hmuhmi pawl cu humzual a timh caah tax kongah dehhlennak a tuah hi a si. Cun, Moscow i Russian intelligence he pehtlaihnak a ngeimi Konstantin Kilimnik he zong pehtlaihnak a ngeih caah, 2018 June ah khan Manafort cu thong ah an kuat. Kum 7.5 tlak dingin an ti ko nain, Virus ruangah a inn lei ah an kirter ta chung. Thong a tlak hnu tiang zongah JD nih thatein an zoh khenh. Misual hna an bawipa sinah sualngaihthiam khawhnak nawl na pek a si ah cun tutan i president nih a ngaihthiammi bantuk te hi na hmuh ko lai, tiin Weissmann nih Wednesday zaan ah khan Twitter ah a tial.\n𝐃𝐞𝐦𝐨𝐜𝐫𝐚𝐭𝐬 𝐥𝐞𝐢 𝐢𝐧 𝐥𝐞𝐡𝐧𝐚𝐤; “Ka sual na ka ngaihthiam ruangah kai lawm. Ka lunglomhnak hi biaka in ka chim thiam lo,” tiin Manafort nih twitter nih an tial. “Pathian ka thangthat. Sual ngaihthiamnak a ka tuahpiakmi ruangah President Trump cungah kai lawm taktak” tiin Stone nih a cun nolh ve. White House le sualngaihthiam a tongmi hna an i lomhnak pin lei ah, Congress i Democrats lei nih ceilak in an vun phomh colh ve hna. “Party pakhat lawng nih sual ngaihthiamnak nawl hi hriamnaam bantuk in ai hman a si ah cun, cucu democracy caah tihnung a si i, dinnak a khing vun thumh bantuk a si. Constitution in sualngaihthiamnak nawl hi hrawh caan a si cang,” tiin Sen. Chris Murphu of Connecticut nih a chim. “Tutan sual ngaihthiamnak tuahmi tham hi cu Trump nih zung a chuahtaak lei sang i kan democracy a hrawh tami lak i vurtlang a lusip te a langmi bantuk te lawng khi a si.\nKum 4 chung i Trump nih a nawlngeihnak ningcanglo kalpi kho dingin a dirkamhtu Senate Republican vialte hi, hi kongah tuanvo ngei na si viar,” tiin Sen. Ron Wyden of Oregon nih a chim. GOP lakin mi tamdeuh cu tutan sualngaihthiamnak kongah daitein an um ko rih nain, party chungah buainak a um lo, ti cu a si ruam lo. “Trump a cawlcanghnak hi a chungmuru tiang in a tlol dih cang” tiin GOP Sen. Ben Sasse of Nebraska nih a chim. “Tuzan i a cangmi nih hin kan criminal justice system zeiltuk in dah ai rawk cikcek dih cang, timi a langhter. POTUS nih a ka soisel, ka chungkhar a hrocer. Asiko nain, federal/state agencies, Mueller, Congress ka dirpi peng ko rih hna. Asinain, tutan i misual pawl nih ngaihthiamnak an tinco mi hi cu ai palh bakmi thil a si” tiah Michael Cohen nih a chim. Credit: Chelsea Bawi\n← Pathian Thimmi President Trump Caah Vawlei Pumpuluk Zumtu Tampi Nih\nPennsylvania state ah Trump Legal team nih vote diklo 500000 bak an hmuh →


Breaking News : Thantlang Motor Chin Taungtan Ai Let, Mi 2 Thi – Onlinenungak\nBreaking News : Thantlang Motor Chin Taungtan Ai Let, Mi 2 Thi\nThantlang Motor Chin Taungtan Ai Let, Mi 2 Thi\nTuzing kate Thantlang le Hakha kar miphur motor ai let i a chungah ai cuanmi Nu pakhat adang pakhat nunnak a liam tiah theih si. A thimi hi Thantlang mi Nu Siang beu le a dang pakhat tiah theih si, thawngpang fiang hnu ah kan thanh thante lai.\n𝐓𝐫𝐮𝐦𝐩 𝐚 𝐂𝐚𝐚𝐧 𝐚 𝐓𝐚𝐧𝐠𝐦𝐢 𝐜𝐡𝐮𝐧𝐠𝐚𝐡 𝐅𝐞𝐝𝐞𝐫𝐚𝐥 𝐧𝐢𝐡 𝐓𝐡𝐢𝐡𝐝𝐚𝐚𝐧 𝐏𝐞𝐤𝐧𝐚𝐤 𝐚 𝐏𝐞𝐡𝐭𝐥𝐚𝐢 𝐓𝐡𝐥𝐮𝐚𝐡𝐦𝐚𝐡 𝐢𝐧 𝐚𝐧 𝐓𝐮𝐚𝐡\nWhite House i President Trump a caan a tangmi chungah a cozah nih thongtla thihdaan peknak pehtlai thluahmah in a tuah. President karlak rian i chawn caan chungah thihdaan peknak tuah lo in kum 130 chung phung an hman mi pah chih riangmangin, January 20 i President-elect Biden official tein president namhnenhnak puai an tuah hlan ah thongtla 5 thihdaan pek dingin timhlamhnak an ngei. An 5 ning hna i thah an si tak ko ah cun, Trump hi kum 100 chung i US president vialte lakah thihdaan a pebik mi president a si cang lai. Tu kum July hnu in minung 13 thihdaan peknak a tawlrel lai, tinak a si.\nMinung 5 thah ding an ti mi cu tutan zarh in an thok cang. Terre Haute, Indiana thonginn ah a tlami kum 40 minung Bernard hi 5 lakah an thah hmsabikmi pa a si. Dec. 11 chunhnu ah khan kum 56 minung Alfred Bourgeois zong thah a si ve. Kan Justice Department nih a umciami law kan cawisan caah a si, tiin AG W. Barr nih a chim. Biden office luh ai duhnak dingah zarh tlawnpal te lawng a si ko bu i, a tu bantuk thihdaan peknak an kalpi mi hi thinphang a si, tiin micheu nih an ti. A tu bantuk tuahsernak hi phung lengah a ummi a si i, hleihluattuk bia a si, tiin non-partisan Death Penalty Information Center ah research director Ngozi Ndulue nih a chim.\nTrump nih a taangmi caan ai ngeihmi chung i thihdaan peknak pehtlai in a kalpimi pehtlaiin theih na duhmi cu a tanglei bang hin a si:\n𝐔𝐒 𝐢 𝐚 𝐭𝐮 𝐥𝐢𝐨 𝐩𝐨𝐥𝐢𝐜𝐲 𝐡𝐢 𝐳𝐞𝐢𝐝𝐚𝐡 𝐚 𝐬𝐢? : 1988 ah khan US Supreme Court (SC) nih federal death penalty (thihdaan tatnak) a remhsiam cang bangin, national asiloah federal cozah nih thihdaan a pek hi a um sitsai ti lo. Trump office a luh hlan ah khan federal nih an thahmi hna hi 3 te lawng an si. An 3 ningtein cun Republican President G. W. Bush nih a thahter mi hna an si, cu lio i an thahmi lakah Oklahoma City i federal building bomb a puahtu Timothy McVeigh zong ai tel. 2003 hnu thokin federal lei nih thiongtla an thahmi a um ti lo.\nUS states pawl nih anmah le state chung thongtla pawl thihdaan pek an pehzulh i, nikum i thongtla an thahmi dihlak hi minung 22 an si. State level in thongtla thahnak an tuahmi zong hi zohdawhlo ngai a si. Thihdaan pek taimai hi cu hrawh ah a tha ko, tiin duhnak a langhtertu an karh chinchin cang i, the majority nih thongtla an that ti lo, asiloah thah lo dingin khamnak a tuah hi kum 10 lengkai a si cang. Popular opinion an laakmi zongah thihdaan pek an duhlo zia a lang. Kum 30 chung survey an tuah hnu ah, 2019 Nov. ah khan Gallup poll nih a langhter mi cu, American mipi lakin 60% nih cun thongtla pawl hi thihdaan pek ti lo in, an chanchung thonginn tu ah umter dingin, an duhnak an langhter.\nThongtla thihdaan pek mipi nih an dirkamhnak hmual hi kum 10 niam (a decade low) in a tla, tiah Ms Ndului nih a chim. Cun, thihdaan an pek ning (method) kong zongah buainak a um. Thihsii an ronh hna kongah le kum 10 chung biaceihzungah tazacuainak an tuah ruang i an lioheumi vialte kong ah buainak a um.\n𝐓𝐫𝐮𝐦𝐩 𝐚 𝐜𝐨𝐳𝐚𝐡 𝐧𝐢𝐡 𝐳𝐞𝐢𝐝𝐚𝐡 𝐚 𝐭𝐮𝐚𝐡? : Tuah bal a si theng ti lo pin ah, mipi duhnak zong a si ti lo nain, minung 5 thah an timh hna nak kong 2019 July ah khan Mr Barr nih thawngthanhnak a tuah. “Thihdaan pek dingin Congress nih nawl an pekmi a si. Justice Department zong nih law kan cawisan bia a si – kan justice system nih an cung i dantatnak a khiah bantuktein a takin tuah hi thah a tong dingmi hna le an chungkhar hna cungah tuanvo kan ngeihmi pakhat a si,” tiin US top legal official pakhat nih a chim. Thah dingin an thimmi thongtla pawl hi lainawng, asiloah tar le hngakchia a tlaihhremtu an si hna, tiah Mr Barr nih a chim. A tu bantuk karhlannak a tuahmi kongah top Democrats le human rights group pawl sinin soisel an tong ngaingai.\n“Thihdaan peknak hi phung lonh in daatnaknak kalpi bantuk ah kan ruah i, hihi cu a liamcia kum 10 lio tein khan rak hrawh diam cang ding khi a si,” tiin NCAAP Legal Defense Fund ah policy director Lisa Cylar Barrett nih a chim. Thongtla mi lakah thah dingin thimhlei mi an ngeih hrimhrim mi nih hin politic kheel in an kalpi, ti a langhter. Thaal lio i miphun kongah duhlonak biataktein an kalpi lio ah khan a hmasabik thah dingmi cazin an tuah i, an dihlakin vunraang lawngte an si. A trip hnihnak i thah dingin cazin an laakmi thongtla 5 lakah 4 hi African American an si. Hihi thil ai tongkheng sualmi ah kei cu ka ruat bak lo. Thaal lio i miphun kong i duhlonak biatak tein ram pumpi cuul in an kalpi lio vial ah khan minak pakhat te hmanh thah dingah an i tel hraw lo, tiah Ms Ndulue nih a chim. Thihdaan an pek daan hi minung zoh in an kalpi, ti a lang, tiah research an tuahmi nih a hmuhning a langhter.“US pumpi huap in biachahnak an tuahmi pakhat hnu pakhat zohfelnak kan tuah cikcek hnu i thil pakhat a ummi cu, thihdaan pek na si lai maw si lai lo dah, timi cu zei miphun na si mi nih lai a rel, ti hi a lang, tiah a chim.\n𝐀 𝐭𝐮 𝐚𝐡 𝐳𝐞𝐢𝐝𝐚𝐡 𝐚 𝐜𝐚𝐧𝐠 𝐜𝐮𝐚𝐡𝐦𝐚𝐡? : Nithla an tuk ningtein Alfred hi thah a si tak ko ah cun, 2020 i thongtla an thahmi hi 10 an phan lai i, cucu chanthar US tuanbia chungah kum khat chung i thongtla thahnak a tambik a si lai. “Kum khat chung i thongtla 10 thah a si kum theih kan duh a si ah cun 1896 kum kan kir hnawh a hau lai,” tiin Ndulue nih a chim. President rian i chawn salailing i a tu bantuk i Trump a cozah nih thongtla thatnak a kalpi mi hi kum 100 chungah avoikhatnak a si. A tum dingmi president paoh nih hin cun buaktlak in a chawngtu pawl hi nikhua an tlaiter tawn hna i, anmah tein lam an sialter tawn hna. Thongtla thahnak kan tuahmi hi law ningtein a si ko. Cucaah, JD ka chuahtaak hlan ah thongtla tamdeuh in thah an si rih lai, tiin Barr nih Associated Press ah a chim. “Thihdaan peknak khamkhawhnak lam cu thihdaan peknak law remh lawng hi a si. Asinain, kham dingin phungtlaitu pawl nan nawl hna a si ah cun, cu bang cun tuah ding a si ko hnga,” tiin Barr nih a chim.\nBiden belte nih cun thihdaan peknak phung hi a donghter lai, tiin a ti caah, Barr nih a chimmi maw, asiloah a zeideuh hi dek thim ding a si hnga. Thil buai ngai cu a si. Bernard thah a si nak a ruang cu, 1999 lio (kum 18 lawng a si lio) ah khan lai a nawng, minung a fir hna caah a si i, kum 70 chungah cozah nih thongtla an thahmi vialte lakah kum no bik a si. Hi kongah minung 5 an taang rih i, Bernard zong kha thah lo dingin amah a dirkamhtu US attorney pakhat nih a duhnak a langhter bal. Kim Kardashian zong nih Twitter in Trump sinah direct in nawlnak a tuahpiak.\n𝐓𝐡𝐢𝐡𝐝𝐚𝐚𝐧 𝐩𝐞𝐤 𝐤𝐨𝐧𝐠 𝐢 𝐁𝐢𝐝𝐞𝐧 𝐚 𝐩𝐨𝐥𝐢𝐜𝐲 𝐡𝐢 𝐳𝐞𝐢𝐝𝐚𝐡 𝐚 𝐬𝐢? : Trump hi cu thihdaan pek a tleihchan pengtu le a aupi pengtu a si. Biden team hi cu a lettaling an si. A bikin, thihdaan pek kong a duh lo biktu hi Vice President-elect Harris hi a si. San Francisco District Attorney ca i 2003 lio i campaign a tuah lio zongah khan thihdaan peknak ralchanh in a dir. Cu lio ah cun, duty a ciah lio ah kum 29 police officer a thattu pa thihdaan pek dingin bia a pau duh lo caah a party chung minung lila zong nih an rak soisel ngai.\nPresident-elect i a record hi cu a punghman lo ngai. Biden nih 1994 lio i crime bill a chuahpi nih federal crimes 60 tiang in a karhter i, minung pakhat le bang cu thihdaan pek ding dirhmun a rak phan bal. Cu hna lakah a cheu cu nihin i thihdaan pek dingin bia an khiahmi hna ah an i tel. A tu belte ah cun, federal nih thongtla thihdaan an peknak phung hrawhpiak dih i, state kip zong nih an hrawh ve nak lai, thazaang pek dingin bia ai kam cang. 1973 hnu in thihdaan a tat ko cang nain ngaihthiam than a si mi thongtla hi 160 an phaan cang, tiah Biden team nih an chim. US attorney general caah Biden nih minung ai thim chom te lai.\n𝐓𝐡𝐢𝐡𝐝𝐚𝐚𝐧 𝐩𝐞𝐤 𝐝𝐢𝐧𝐠𝐦𝐢 𝐭𝐡𝐨𝐧𝐠𝐭𝐥𝐚 𝐩𝐚𝐰𝐥 : 𝐀𝐥𝐟𝐫𝐞𝐝 𝐁𝐨𝐮𝐫𝐠𝐞𝐨𝐢𝐬– kum 2 hngakchianute thi lakin a ramh , a vuak. Dec.11 ah thah a si. Tuan i an thah lo nak cu, thluak tlau mi a si, tiin a sihning pawl nih an chim caah a si. Asinain, Oct. ah khan cu bia cu an hnonpiak hna. 𝐋𝐢𝐬𝐚 𝐌𝐨𝐧𝐭𝐠𝐨𝐦𝐞𝐫𝐲– Missouri ah naupawi lio nutung a tlaih i a paw a zei i nau a chuahpiak hnu ah a thah. Jan. 12 ah thah ding a si ve. A hngakchiat lio tein tukveltukmi a si caah a thluak ai rawkmi a si, tiin a sihni pawl nih an chim. Hi nu hi 1953 hnu in federal nih thihdaan an pek hmasabimi nunau a si lai. 𝐂𝐨𝐫𝐲 𝐉𝐨𝐡𝐧𝐬𝐨𝐧– Virginia, Richmond ah amah he drug a tuahti mi minung 7 a thah hna. A hngakchiat lio tein serhsatmi a si caah a thluak a tlinglo mi a si, tiin a sihni nih an chim. Jan. 14 ah thah ding a si ve. 𝐃𝐮𝐬𝐭𝐢𝐧 𝐉𝐨𝐡𝐧 𝐇𝐢𝐠𝐠𝐬- Washington DC area ah nunau 3 fir an ton hnu i thah an si mi kongah a si. Amah nih hin cun a that hna lo nain, that dingin Willis Haynes a fialtu a si. Jan. 15 ah that ve ding a si. Chelsea Bawi


Rung Lian Ceu Tei Tu Naga Pa Venuzo Le Vekutho Soho An I Paih Nak Venezo Cu A Sung Ruang Mang Cang (+Video) – FIAKFAIROCK\nNi hin chun ah Online chungah an van Upload mi a si. Naga beast Venuzo Dawhuo Vs Vekutho Soho an i paihnak a si mah ka zawnah an i paih nak hi zoh an dawh kho taktak. Rung Lian Ceu a teitu Venuzo nih Vekutho Soho cu ai cawi len ko nain ka van huai lai a van ti bak ah khi a rak i chang manh le a mah tu leh lam a thluk lengmang ko.\nAn i paih ning zoh an dawh kho taktak. Pasal le pasal i paih ah cun mah ti bak ding hi a si ko, an tha an tthawn khawh ning cu khuaruahhar bak an si ko, an i paih ning cu zoh an dawh kho taktak.\nA tanglei ah an i paihnak Video kan van chiah van zoh cio hna usih.